
ZIAKTU THUHMA 


NAUPANG ENKAWL DAN hi tunhmain a bu 
tihchhuah a ni tawh a, chhiartuten min hlutsakin an hlawkpui tih 
ka hriatin lawmawm ka ti takzet a. Kum tam tak chhung chhut 
nawn loh a nih avangin lehkhabu dawrah lei tur a awm tawh 
lova. A mamawh tan chhut nawn leh tula ka hriat avangin uluk 
taka en tha lehin a bu kan rawn ti chhuak leh ta a ni. 


He lehkhabuah hian negative lam atin positive lam hawiin 
a theih ang chin chin kalpw a ni. A chhan chu positive lam hawia 
inzirtir hi a tirin sawt lo deuhin lang mah se, a thain a tlo zawk 
turah ka ngai. Chu bakah saptawng lehkhabu hrang hrang rawn 
mah ila Mizo nlru leh khawtlang nun nena inzulin a theih ang chin 
chin chu ka siam rem hram hram a ni. 


He lehkhabu hi psychology bu a ni ber a, chawplehchilha 
hman mai theih tura ruahman a ni. Naupang Enkawl Dan a nih 
mal piah lamah mihring nunphung atan lehkhabu tangkai tak a 
nih theih ka beisei bawk. Chhiartuten ning lova an chhiar theih 
nan leh thildang ti paha an duh lai an chhiar mai theih nan thu 
hlawm hrang tam tak hmanga buatsath a ni. 


Lehkhabu kawmah leh a bu chhunga mi chi hrang hrang 
comment hi a hun laia an nihna leh dinhmun tidanglam lova a 
ngai ngaia chhut chhuah leh a ni a, an mi duhsakna avangin an 
chungah ka lawm tak meuh a ni. Chhiartu zawng zawngin an 
hlawkpui theih nan duhsakna ka hlan e. 


June, 2013 V.L. Zaikima 
Khatla, Aizawl 


Kan lehkhabu mamawh tak mai, a taka hman theih ngei tur 
chhiar nuam taka Pu V.L. Zaikima buatsaih hi chhiar theuh thei 

BUNG KHATNA 


DEM TUR AN NI BIK LO 


Zinga an han thawh phat a, fate retheih dan tur dap nghal 
ta mai an awm awm lo ve. “Vawiin zet zawng ka fate nghaisain 
ka va han tithlabar nasa dawn tehlul em!” an ti ngai miah 
lovang. Lungrual tak leh hlim tlang taka khawsak dial dial an 
thlahlel em em zawk a. Mahse, rilru thianghlim tak an pu 
nachungin an duh loh ang tak maiin an fate nen an intibuai fo 
va, an sawi duh loh hial sawiin an duh loh zawng takin an awm 
leh thin. A manganthlak tak meuh ani! 


Nu leh pate duhthusam chu an fate hlimna leh thlamuanna 
ani thin. Hlauthawng leh thlabara an awm an duh lo va, zak 
ngawih ngawiha an awm pawh an phal hek lo. Pawisak nei lo 
leh khawbaw taka khawsa turin an fate thlahthlam an duh ngai 
lo va, an thatna tur dapin an duhsak em em zawk thin. 


Mahse...an fate chu an lo seilian a, mawi lo taka khawsain 
rilru thlamuang lovin an awm a. Anmahni tana tha lo leh pawi 
khawihin an awmmawh a. Hawihhawm tur chuan an duh tak 
meuh va, mah se bawraw takin an khawsa thung thin. Thianghlim 
taka nung tur zawngin an duh ngawih ngawih a, mah se an 
tawp em em si thin. Rilru puitling pu tura an duhsak vei nen, 
an rilru a chiai nasa thei em em mai a. Thlamuang tak leh hlim 
taka khawsa turin duhsak tak mah se, lungngaiin an mangang 
lawi si thin. 

“I fate i hmangaih tawk loh vang a ni,” tun kan inzilh a, a 
sawt hlei lo va. “Tun aiin ngaihsak lehzual la, a tha ang,” tim kan 

infuih sa teh a, eng ruai a ang lawi si lo. “I hun tam zawk sengin 
enkawl la a tha ang,” tiin kawng kan inkawhhmuh thlarawk a, 
eng kan ni thei ruai lo va. A buaithlak tak meuh mai. 


Nu leh pate sual vang a ni ngawt lo va, an fate an hmangaih 
tawk loh vang a ni hek lo. An ngaihthah hrim hrim a ni bik lo 
va, an ngaihna a hre tawk lo va, an thiam tawk lo mai a ni zawk. 
Dem tur an ni bik lo va, tanpuia kaihhruai erawh chu an mamawh 
ngawih ngawih a ni. 


Nu leh pa zawng zawngin fa tha neih an duh vek mal. 
naupang enkawl dan thiam pawh an thlahlel tak meuh a ni. 
Phat rual a ni lo va, naupang enkawl thiam leh fa tha neth 
chu nu leh pa mawh a lo ni. Nu leh pate hian an fate an vel 
tuk tal zawngin anmahni invei nachang hriain insiam tha se zawng, 
a va hlu dawn tak em! 

BUNG HNIHNA 


ENKAWL DAN DIK LOVA ENKAWL A PAWI 


Ka naupan lai chuan ka zakzum hle, ka rilru pawh a na 
sam em em a. Ka thau viau mai a, ka biang uai thuahte chuan 
mi tithau lehzual a. 


Ka nu chu “a tun lai lo’ khawp mai a, incheina pawh hi 
a ngaihsak ve ngai meuh lo. Mawi tak maia inchei parh ngat phei 
hi chu a ngaithei lo tawp a ni ber mai. “Thawmhnaw tawt tingteng 
1 hak chuan 1 tawn thler mai ang,” tiin thawmhnaw tawt hak a 
phal lo va. Thawnhnaw thawl hnuk mai min haktir thin a. 


Ka thau si a, thawmhnaw thawl hnuk mai ka han ha chu 
ka inhmeh lo em em mai a, ka inzahpui a, thiante zinga awm 
pawh nuam ka ti lo va. Thian kawm tha ngam lovin ka tawmim 
a. Intihhlimna hmuna thiante nena kal pawh ka ngam ve lo va, 
thiante zinga ka awm chang pawhin ka rilru a buai ru em em 
thin. Ka inkiltawih a, dangdai riauva inngaihna ka nei a. 


Ka lian deuh deuh va, pasal ka nei ta a. Pasal ka neih 
hnu thlengin thawmhnaw thawl hnuk mai ka la mbel a. Ka 
pasalte chhung chu puitling tak mai an ni a. Anmahni anga 
puitling taka khawsak ve ka tum a. Mahse, ka tlin ve hlawi lo, 
ka rilru chu namen lovin a chiai a, ka thaw a ipik hluah hluah 
thin a ni ber mai. 


Hrehawm ka tih thin em avangin pindanah ka inkalhhnan 
thin a. Kawngka kik ri ka hriat changte chuan ka thin a thawng 
a, ka thin a phu zawih zawih a. Ka nun ka ning a, ka mang a 

ang hluah hluah mai a. Ka rilru buai dante lah chu ka pasalin a 
hriat mawlh ka hlau va. Ka theih ang tawk chuan ka inthup hram 
hram a. Mi zinga ka awm changte chuan zak lo anga lan ka tum 
a, ka inthup fan fan a. Mahse, a ruk tak chuan hahthlak ka ti a, 
ka rilru a mangang tak meuh meuh thin a ni. 


Ka pasala nu chuan he thu hi ka hriatah a sawi a, “Ka 
fate chu anmahni thu ngeia thil tihtir ka ching a, an nih ang anga 
lang mai turin ka fuih thin...” A thusawi chuan ka rilru a khawih 
hle a, ka inhmuhchhuah phah ta hial a. Ka nihna thup tuma ka 
buai thin dan te, ka nih ang anga ka lan mai loh vanga ka rilru 
buai dan zawng zawngte chu ka hmuchhuak a, ka thangharh 
ta hlawl mai! 


Ka mizia ka zir zui a. Tun hma lama ka dinhmunte ka 
chhui kir a. Ka thatna lai leh ka tlin lohna laite ka hmuchhuak 
a, ka rawng mawi tihzawng te, ka thawmhnaw duhzawng te, ka 
inhmehzawng te chu ka ngaihtuah a. Ka duhzawng chu keima 
duh dan ngei chuan ka ti ta a. Keima chungah ro ka rel a, ka 
nih ang takin ka ni ta der mai! 


Thiante zinga awm nuam ka ti ta a. Mi dang ka nel ve 
thei ta bawk a, pawl hrang hrangah ka intat lut tan ve ta a. 
A tir lamah chuan pawl tenau deuhah ka intat lut a. 
Mawhphurhna min pek chang chuan ka zam a, hrehawm ka 
ti em em mai a. Zalen taka khawsa tur chuan eng emaw 
chhung chu ka inzir a. Ka thiltih apiang mai chuan min tiphur 
a, ka huaisen tawlh tawlh a. Tunah chuan ka beisei piah 
lamah ka awm ta der mai! Hlawhtlinna thuruk chu ka man ta 
a, hlimna thuruk chu ka hmu ta! Tunah hi chuan ka lawm em 
em a, ka hlim tak meuh a ni. 


Ka fate pawh an chunga thil thleng apiang tawn ngam turin 

ka fuih a. “In nih ang takin lang ula, in nih ang takin ni rawh u...” 
tiin ka fuih thin. 

Mrs. Edith Alfred, Mount Airy, North California hnen 
atanga Dale Carnegie-a lehkhathawn hmuh atang hian 
naupang enkawl dan dik lova enkawl pawi thui theih dan 
chu kan hre thei awm e. Nu leh pate mawhphurhna a sang tak 
meuh a lo ni...! 

BUNG THUMNA 


NU LEH PATE MAWHPHURHNA 
A LO VA SANG EM! 


Napolean-a chuan “Sipai tha lo an awm lo va, hruaitu tha 
lo erawh chu an awm' niin a sawi. Chutiang bawk chuan 
“naupang tha lo an awm lo va, nu leh pa tha lo erawh chu 
an awm' niin a lang. Kawi pawh a kawm a that chuan a rah 
pawh a tha a, a kawm a chhiat leh a rah a chhe thin. Sakawlin 
sakawl a hring a, sial rangin sial rang a hring. Sunhlu kungah 
pawh thei dang a rah ngai lo. Mahse...nu leh pa tam tak chuan 
an fate sualzia zak miah lova sawiin an sualzia erawh chu an thup 
tlat thin. 


Mihring siam thatna hun duhawm ber chu naupan lai hi a 
ni a. Mahse, a hlutzia hre chungin kan ngaihthah a. A 
pawimawhzia hre lo ang maiin kan hlamchhiah a A dikzia 
hre chungin kan zawm lo va. A thatzia haider ang maiin kan 
ngaihsak hek lo. 


Chhuanlam kan siam a, naupangin an hnemhnanpui 
hek lo. Dem tur kan dap a, naupangin an dinchhuahphah 
hek lo. Puhmawh tur kan zawng ruai a, naupangin an thatpui 
si lo. “Chhechhawngate vai dawr” an sawi ang lek kan ni 
fo mai. 


“Ani chuan kan natnate phurin, kan lungngaihnate pawh a 


phur ngei a, nimahsela keini chuan lungngaihna tlakbuakah, 
Pathian vuakah, tihretheihah kan ngai si a. Ani chu kan 


Nu leh pate mawhphurhna a lo va sang em! 7 


bawhchhiatnate avangin vuak thitlinin a awm a; a vuakna vualtea 
tihdamin kan awm ta.” 


Isaia 53:4-5 


Mahse. keini Kristian nu leh pate erawh chuan kan fate 
sualna phurin an lungngaihnate kan phur ngam lo fo va. An 
sual vanga puhin kan mawhchhiat a. An bawhchhiatna leh 
khawlohnaah kan inthiarfihlim fo va, an lungngaihna tihpunlun 
nan kan demzui a. kan sawisel chamchi thin. 

BUNG LINA 


A HUN TAKAH ENGKIM TI RAWH 


Engkim tan hun ruat a ni a, 
Mihring siam thatna hun duhawm 
ber pawh naupan lai a ni. 


An puitlin huna siam that 
atan khek suh la, a hun takah 
siam tha zawk ang che. 


Thing kan phun a, a tet lai chuan uluk taka enkawl 
nachang kan hre thin a. Mahse, a puitlin hnuah chuan 
ngaihtha takin kan thlahthlam a. Lo neia ei zawng hnam 
kan ni a. A tet laiin buh leh balte chu kan duatin kan 
enkawl uluk em em a. A dip chhe thei tur hnim thlo fatin namen 
lovin kan buaipui thin. Pangpar pawh tuia chawmin lei tha kan 
pe a, a dip chhe thei tur hnim ngaimawhin kan thianfai thin. 

Mihring pawh hi nunna nei, thil dangte ang bawka tet laia 
enkawl tul ngawih ngawih kan ni. Chuvang chuan Pathian 
Lehkhabuah meuh pawh he thu hi a chuang - 


“Naupang chu a kalna awm kawngah chuan 
zirtir ula, a upat hun pawhin 
a thlah lovang” Thufingte 22:6. 


Kan pi leh pute chu mawi mah se naupang ngaihsak nachang 
an boat avangin an ngaihsanawm khawp mai. Naupang pualin 

kum tin Kut ropui tak, Pawl Kut an buatsaih a. Zanah nuin an 
fate khumlaizawlah thawnthu an hrilh a. Mizo thawnthu leh thu 
rochhiah hlu tak mai pawh an tu leh fate hnenah an hlan chhawng 
thei hial a ni. 

Kum hnih emaw kum thum emaw lek an nih laiin 
ngaihdan an siam a. An ngaihdan siamte chu an dam 
chhunga an awmdan tur a ni der mai! Thenkhat chuan 
kum 5/6 an nihin an ngaihdan siam hmasakte chu an 
tidanglam leh a. An sawhnghet ta thin a ni. Kum sawm 
an tlin hmaa an ngaihdan siamte hi dam chhunga an 
innghahna a nih avangin naupang enkawi dan thaa enkawl hi 
a hlutak meuh ani. 


An tet laia an ngaihdan siam hi mi tlem te chauhvin an 
puitlin hnuin an tidanglam a. Tihdanglam theih ni mah se, a samkhai 
lo tak meuh a ni. Engmah hre lo leh engmah ni lova 1 ngaih latin 
naupang chuan a dam chhunga a khawsak dan tur duangin a 
ruahman fel diam hman a. Chuvangin, “Phengphehlepa khua a 
tlar hma ngeia ngaihsaka enkawl that a tul tak meuh a ni. 


I pum chhunga a awm lai atangin ei leh inah fimkhur a tul 
a, hna hahthlak lutuk pumpelh a tul a. I hlimna leh lungngaihnate 
chuan 1 pai lai nausen hnenah thu nasa tak mai a sawi tih hriain 
fimkhur hle ang che. An nute pum chhung chu nausen khawvel 
hmasa ber a ni phawt a, an pian chhuah hmain namen lova 
nasain an inzir hman thin. 

He khawvela an lo pian chhuah hian nu pum chhunga hlim 
tak leh thlamuang taka awm thin kha khawvel zau zawk, an la 
hriat ngai map lovah an lo chhuak a. Hlauhlawpin an tap a. 
Thlaphang leh mangangin a ngek rawi rawi thin. Thlamuan an ngai 
a, tanpuitu an mamawh em em a ni. 

Nausen chu engmah sawi thei lo leh an duh ang anga che 
sawn thei an la nih hma atangin puitling zinga khawsa an nih 
avanga insitna chuan an rilru a tithlabar em em a. Mahni insitna 
an nei a, puitlingte chu an ngai ropui em em a. Engkim tithei hiala 
ngaiin an zai ngaiin an remtihna leh pawmpuina mawlh an buaipui 
thin. Hmel leh chezia thlirin inthlahrung takin puitling zingah an 
khawsa a. 


Thinrim hmel a hmuh changte chuan :- 


“Ka dik lo chhiava a ni, 
Lehpek chuan Ie, 

Teh fo thin chuan Ie, 
A va pawi tak em...” 


tiin a buai ru em em thin. Tling lo leh nep tak maia inngaiin 
a insit a. Nu leh pa tha tak fate pawh an insitin an rilru a 
thlamuang bik lo. Chuvangin insit lo tur leh thlamuang taka 
awm tura enkawla kaihhruai an ngai a. Hmel hlim an thlahlel 
a, hmangaiha duhsak an mamawh a. An taksa tana tha thil 
tam tak i buaipui ang bawkin rilru lama an mamawh phuhruk 
nachang hria ang che. 


Thla sawm vel mi chu an vak sawn thei a. Mahse. 
pawi leh pawi lo te, tha leh tha lo te...an la thliar thiam lo 
va, pawi khawih an ching hle a ni. Nu leh pa tam tak 
chuan an sual vanga ngai ang maiin an hau va, an vin tuar 
tuar a. An tum reng vanga tisuala puh ni awm tak maiin 
kut hial an thlak thin. An dinhmun ngaihsak map lovin 
mahni ngaihdana thil thlirin naupang chunga hleilen mai a 
awl viau. 


An rilru ang anga khawsain an paurau hle a. Mahni hma 
sialin nawmsip bawi an thlahlel a. Thil chik tak leh inzir mi tak 
an ni. Midang hmanruaa hman an ching a, itsitna neiin an 


A hun takah engkim ti rawh 11 


inthlahrung viau thin. An dinhmun hmuhpura hriatthiamna nena 
enkawl a tul tak zet a ni. 


Kum hnih emaw kum thum emaw lek an nih Loun ngaihdan 
an siam a. An ngaihdan siam hmasak ber chu “Ka tha lo va. i 
tha ani” tih hi ani. Midang thaa ngain anmahni an insit a. An 
ngaihdan an sawhsawn loh phei chuan an dam chhungin inthlahrung 
leh insit reng rengin, rethei takin an khawsa hlen ta thin a ni. 


An ngaihdan siam hmasak ber hi kum 5/6 velah “Ka tha 
lo va, i tha lo bawk” tiin emaw “Ka tha a, i tha lo” tiin emaw 
an thlak danglam leh bawk a. Mahni tha lova inngaia midang 
tha lova ngal mite hi chu mi beidawng, khawngaihthlak tak an 
ni thin. An hlim tak tak thei lo va, an khawvel chu a thimin a 
hahthlak em em thin. Thaa inngai a, mi dang tha lova ngal 
thinte erawh hi chuan mi dang an ring ngam lo va, anmahni 
indah thain mite an hmusit thung. 


Kum 5/6 an nihin heng ngaihdan kan tarlan zinga a eng 
ber emaw hi an sawh nghet a. An ngaihdan siam chu an dam 
chhunga an nun kaihruaitu a lo ni ta a. Naupang an nih laia an 
ngahdan siam chu tidanglam leh thei mah se, thil harsa tak a ni. 
Chuvangin, an naupan lata ngaihdan dik nei thei tura enkawl hi 
nu leh pate mawh a ni. 


Ngaihdan pathum kan tarlan baka mi hlawhtlingte ngaihdan 
hlu tak chu “Ka tha a, i tha bawk” tih hi a ni. He ngaihdan nei mi 
hi chu an zalen a, an hlimin an lungawi thei thin. An naupan lai ngeia 
hlawhtlinna thuruk an man theih nan he /ehkhabu hian nasa takin a 
kaihruai dawn che a. Sawiselbo zawngin I enkawi phah lo a ni thel. 
Mahse, tha lehzuala enkawi ther turin tanpuitu duhawm tak a ting 
ngei ang. 

BUNG NGANA 
ENTAWN TLAK 


Lali chu kum 10 mi lek a la ni. “Mizoramah hian nu leh 
pate ensan naupang eng zat nge awm?” tiin a nu a zawt a. A 
nu chuan mi chanhaite ngaihven nachang a hriat avangin 
lawmawm a ti em em a. Phur tak mai hian naupang ensan tam 
dante chu a hrilh a. Lali chuan, “Ka nu, India ramah hian 
chutiang naupang chu eng zat nge awm?” tiin a zawt leh ta a. 
India rama naupang ensan tam dan te chu a hrilh leh a. Mahse. 
Lali chuan khawvel pum puia naupang ensan tam dante chu a 
zawt leh ta fo va. 


Lali nu chuan ngaihthat lohna a nei ta a. A fanu buaipui 
chu naupang ensan tamzia ni lovin thil dang niin a ngai ta hial a. 
A rin ang ngelin a fanu buaipui chu thil dang daih a lo ni reng 
mai! A nu leh pate'n an ensan ve mal a hlau a. An ensan loh 
tur thu hriat a mamawh a, thlamuan a ngal a lo ni reng mai. 
Naupang hian an rilrua awm sawi chhuak thiam lovin thil dang 
an sawi fo thin. An thusawi leh an zawhna ngawt buaipui lova 
an rilrua an vei zawk chu ngaihsak a tul thin. 


Biaki chu kum 5 mi lek a ni a. Sikul lut tura a nuin a 
hruai ni chuan sikul chhunga milem intar a hmuh veleh, “Ka nu, 
he milem chhe pui hi tu ziak nge?” a ti a. An bul hnai maia 
zirtirtu a awm avangin a nu thin a phu zawk a, “Milem mawi 
tak mai chhia an ti ngai lo,” tiin hawihhawm tak mai hian a zilh 
a. An kianga zirtirtu erawh chuan Biaki rilru a hmuhpui a, 
“Sikulah hian milem mawi taka ziak tur a ni lo va, mahni thiam 

ang anga ziak mai tur a ni,” tiin a lo chhang thuai a. Zirtirtu 
chhanna chuan Biaki a tilawm a, a hmel atang pawhin a hmuh 
theih hial a ni. 


Thutthleng chhia a hmuh chuan, “Ka nu. he thutthleng hi 
tu tihchhiat nge?” tiin a zawt leh ta a. Biaki nu rilru chu a buai 
ru hle mai. “A tichhetu nanga hriat a tul lo. He sikulah hian hriat 
pakhat mah i nei lo...” tuna kamkhat ta hial a. Zirtirtu erawh 
chuan, “He thutthleng hi a rinawm lo va, an thut chhe palh a nih 
hi. naupangin thil an tihchhiat palh hi chuan kan siam thattir leh 
mai thin...” tiin a chhang leh a. Zirtirtu chhanna chuan a tilawm 
a, a thla a muang huai a. 


Biaki hian milem a hmuh khan tha taka ziak a huphurh a. 
chhe puiin ziak se an zirtirtute’n engtin nge an tih ang? tih chu 
a rilruin a buaipui a. Thutthleng tichhetu pawh hriat a duh lo va, 
thil tichhe palh ta se zirtirtute'n engtin nge an tih ang tih chu boat 
a mamawh zawk a ni. Zirtirtu chuan a rilru hmuhpuiin thiam takin 
a zawhna a chhang a. Biaki chuan zirtirtu fel tak niin a ngai a, 
an sikula kal pawh hlauhawm lova ngaiin, thlamuang takin a nu 
haw tur pawh a thlah liam thei ta a. Hlim takin, nilengin sikulah 
chuan a awm thei ta a. 


An rilru hmuhpui a, an dinhmun hriatsak a, an zai ngai 
taka enkawla kaihhruai a tul thin. Fi tur leh silh leh fen an 
mamawh ang bawkin rilru lama an mamawhte phuhruk a ngai 
a. Chuvangin, naupang enkawl dan hi zir makmawh a ni. Zira 
thiam theih tak a nih avangin naupang enkawl dan hi chhiarin 
hmanraw tawngkai taka hman hram tum thin ang che. Tunah 
zawng naupang enkawl dan 1 thiam lek lek ta a, chhiar zawm 
_ leh phawt mai teh... 

BUNG RUKNA 


HRIATTHIAMNA NEN ENKAWL RAWH 


Diki nu 
Diki nu 


Dik nu 


(Mittui hru fap fap chungin) Pari'n min kalsan dawn 
a, kemah maia awm chu a va khawharthlak dawn 
em...! 

Thian dang i kawm mai ang chu. 

(Mittui tla zawih zawih chungin) Ka khua a va har 
dawn tak em! 

I khawhar chu a la reh ve leh mai ang. 
(Lungchhe taka tap chhuak hawm hawm chungin) 
Ka nu, ka duh thei lo... 

Kum 12 mi zet 1 tahbelh leh lutuk... 

(A thin a rim em em mai a, thinnm teuh chungin a 
nu a melh a. Mittur hru fap fap chungin a nu chu 
pindanah a luhsan a. Pindan kawngkhar a khar ri 


bur a, a khumah lungchhe em emin a tap zawih 
zawih a). 


An nufa an inhuat phah a. Nilengin an inbe tha hlei thei lo 
va. An rilru a na em em a ni. Nipui chawlh chhungin Pari'n a 
zinsan dawn a. Diki hian a khawharthlak turzia a ngaihtuahin a 
rilru a naa. A nu hnenah a sawi a ni mai. Mahse, a nu hian nipui 
chawlh chhung rei lo te inthen chu engmah thamah a ngaih sak 
lo va. Mittui tlakna khawp niin a ngai lo va. Kum 12 mi zet tan 
phei chuan tahpui chi niin a ngai miah lo. 

A fanu niru leh dinhmun a hrethiam lo. Diki tan chuan hun 
rei ni lo mah se a huphurhawm em em a. Tahpui hawm hawm 
khawp hial a ni. A lungchhia a tap chhuak ni mai lovin a nuin 
a hriatthiam loh vanga tap a ni. Chuvangin. a nu a huat phah a, 
a nu chungah a thinrim phah ta hial a ni. Diki hian hnatthiam a 
phu tak meuh a ni. Tih emah chuan patling meuh pawhin lunglen 
leh khawhar chu kan tuar thiam bik lo. 


"I zamual liam tur ka ngat ngam Io, 
Banah ka vuan ang che ding rawh dawntuan: 
Suthlung len nemte'n 1 hril dun ang.” 


tin patling meuh pawh an tap hawm hawm thin a ni. 


"Ka tap ruai ruat zel e Hang tluanin, 
Tuahpui leh vau a Io vul leh ta sie; 
Chhunzawnpa lunglen a sei rawng rawng." 


titu meuh pawh naupang ni lovin, patling a ni asin. 


Naupang pawhin an dinhmun ang te tein lunglen leh 
khawhar an la runthlak em em a. Diki nu hian hriatthiamna 
a tlachham hlauh a ni. Hetiang hian hriatthiamna nen a fanu 
dawngsawng se zawng, an inhmangaih zual phah ang a, an 
inngainat phah sawt ngei ang - 

“Pari a kal bo chuan a khawharthlak dawn mang tak 


3 


e aw... 


“Thian tha berte nena inthen chu rei lo te pawh ni se 
hrehawm tak a ni...” 


“Pari a kal bo chuan engkim mai hi a ho zo vek ang 
a, kan in chhungte pawh hi ruak huaiin 1 ngai hialin ka ring...” 


Nu leh pa tam tak chuan an fate rilru leh ngaihdan thlir 
nachang hre lovin anmahni ngaihdanin thil an thlir a. An ngaiha 

ho tak anga lang pawh an fate tan chuan a ho si lo. Tichuan, an 
inkarah harsatna a lo thleng a, an tualthu a chhe ta thin a. 
Hriatthiamna nen enkawl thiam hlauh se zawng, buaina tam tak 
an pumpelh mawlh ang. 


Sanganu : Khawiah nge i len? 


Sanga : (Engmah sawi lovin a thu ngawi ngal a). 

Sanganu : Khawiah nge i kal leh pek? 

Sanga : (A la chhang duh chuang Io). 

Sanganu : (Thinrim teuh chungin, ring tak malin) Eng nge 
itih? 

Sanga : Engmah. 


Sanga nu thinrim chuan, “Thinrima hrawk loh chuan min 
chhan reng reng a tum lo mai,” tiin a pasal kiangah a vui thu hial 
a thlen a. 


Nu leh pa leh an fate inkara inpawisak lohna hi chhungkaw 
tina buaina tam ber a ni hial awm e. Nu leh pate tah hla chu an 
fate'n an pawisa lo thin hi ani. 


Zilh leh thunun an kham lutuk a, naupangin an nu leh pate 
an pawisa lo lui fo. Tul hlei lo sawi tam lutuka an ngaih vangin 
an be tha duh hek lo. Inhriatthiamna an tlakchham vangin an 
inhmuhmawh phah a, an tualthu a chhe thin a lo ni. 


Tluanganu : Khawchhiat vangin in picnic thei lo a ni mal a, 
tah kher tur em ni. Zah pawh i zak chai lawm ni? 


Tluanga : (A fap zual sauh a, a nu a huat phah bawk). 
Tluanganu : Hun remchang a la awm leh em em ang... 
Tluanga : (A thinrim chuan a nu a beng thawr mai a). 


Tluanganu : Ruah hi keia surtir em ni? Eng ti ziaa ka chunga 
i tuan thlak rawk? 

An nufa chuan an thinrim em em a, nilengin an inbe 
duh ta lo hial a. Tluanga nu hian hetiang hian chhang se an 
inhmangaih zual phah ang a, an inngainat phah ngel ang. 


Tluanganu : Khawchhiat vanga in picnic thei lo chu 
thinrimthlak 1 ti hle mai ti rawh. 


Tluanga : Ka thin a rim tak tak a ni. 
Tluanganu : Picnic i chak tak tak niin ka hria. 
Tluanga : Chak tak tak e. 


Tluanga nu : Picnic tura engkim tihfel vek hnua ruah a han 
sur hlauh mal chu a thinrimthlak reng a 
ni... (sawi zawm lovin a pawm a, a kuah a...) 


Tluanga : Remchang a la awm leh mai ang...(A nuin a 
Amangath a, a dinhmun a hrethiam tak zel 
uh a hriat avangin a rilru na ve tur chu a 
ngal ngam lo va, a nu a khawngath letling a. 
Chuvangin eng emaw hnuah chuan a nu a 
rawn hnem ta thung a ni). 


An nufain an inhrethiam dun a. Harsatna eng emaw 
vangin an inhmangaih zual phah a, an inngainat zual 
phah a. An tan harsatna chu malsawmna hlu tak a ni ta 
hial mai. 


Naupang enkawl dana kan harsatnate hi hmangaihna 
kan tlakchham vang a ni lo. Inhriatthiamna leh inpawisakna 
kan tlakchham vang zawk a lo ni. Fin tawk loh vang a ni lo 
va, thiam tawk loh vang mai a lo ni. Ngaihthah hrim hrim 
vang ni lovin a nachang hriat loh vang a lo ni. 


| Hriatthiamna mawlh hi ngaih pawimawh tur a lo 
- ni. Duhthusam leh suangtuahna te, zeldin thu bawl leh 
ngaihtuahnate hi chuan chin lem a nei lo. Ngaihmawha 

khuahkhirh tur lah a ni hek lo. An ngaihtuahna dik lo leh an 
suangtuahna fel lote pawh zahsak la, pawisa thin ang che. 
An rilru a nat a, an thin a rim a, phuba lak duhna hial an 
neih chang pawhin zaha hriatthiam zir fo thin ang che. 


Lala 
Lala nu 
Lala 
Lala nu 
Lala 
Lala nu 
Lala 


Lala nu 


Lala nu 


Lala 
Lala nu 


: (thinrim teuh chungin a nu a pan a). 
: Vawiin chu i va thinrim hmel ve. 

: Kathin arim tak tak a ni. 

: Tu chungah emaw i thinrim ti rawh. 
: Nie, ka thini tirim a ni. 

: Eng ti zia nge ni ta? 


: Drama mi enpui duh lo va, ka len hlanin ka nau i 


enpui. 


: [nau dramaka enpui vangin ka chungah i thinrim a. 


‘Kei aiin ka nau a hmangaih bik’ tiin ngaihdan i nei 
ti rawh. 


: Nie. Ihmangaih zawk reng alawm. 
: I nau ka hmangathin ka duhsak bik niin i ngai thin 


ti rawh. 


: Ngai thin e, in hmangaih zawk thin reng alawm. 
: Chutiang rilru i put chang apiang chuan min hrilh zel 


thin ang che. I lawm emaw i thinrim emaw ka kiangah 
sawi zel ang che aw...(a pawm a, a kuah a. Sawi 
lovin a hmangaihzia chu a takin a lantr a. Lala chu 
a lawm a, a thla a muang a, a rilru a hahdam huai 
a. Hnatthiamna an mamawh th hriain a fapa dinhmun 
hmuhpuin a hrethiam a, an thatphah ta a ni). 


Lala chu a hau miah lo. “Chutiang rilru an pu ngai lo,” tiin 
a khap hek lo. “I nau atin ka hmangaih zawk che,” a ti map lo. 
“Nang pawh hmanah, ka hruai che kha,” tiin thiam a inchantir 

hek lo. Lala'n hriatthham a mamawh tih hriain a hrethiam mai 
zawk a ni. 


A nuin bazar-ah a lenpui a. Dawra naupang lawm lei 
ngenin a nu a nawr a. “Inah tam tak i nei alawm. Hmuh apiang 
an ngen ngai lo. A leina pawh ka nei tawh lo. | zahpuiawm leh 
lutuk,” tiin a hrawk hrep mai a. Tap chungin angen lw tal a. A 
tap thlem nan /ce Cream a leisak a. Mahse, a tlawn lungawi 
miah lo. A thil leisak chuan a rilru na a thawi dam chuang lo. 


“E, a va mawi em! A itawm tak tak a ni. Thil dang lei 
nan ka inhmang zo vek tawh si a. Engtin nge kan tih ang aw? 
Tunah chuan kan lei thei rih lo a ni. A pawi hle mai,” tim a nu 
chuan thil awmzia a hrilh te te a. “Cheng nga chiah ka la nei 
a, Ice Cream nge 1 duh biscuit ?™ tiin duh a thlantir a Biaki 
chuan hlim takin ice cream a kawk a, an lei a, a fawp dawk 
dawk mai. Intlawn lungawi a tul lo va, tap hial khawpa inhauh 
lah a tul hek lo. 


Chhuana chu zingah a tho hlei thei lo va. A zing tho tlai chu 
a nu nen an inhmuhmawh phah ziah a. A nu chuan kawng dang 
a dap ta a. A pian champha lawm nan sana a leisak ta a. Uluk 
taka funin a buatsath a. A thil pek chhan chu tawi tein a ziak a, 
a chhungah chuan a fun hnan a. A thu ziak chu hei hi a ni : 


Ka fa duhtak Chhuana, 
Mi dang kaihthawh 1 hreh thin em avangin tun atang 


chuan kaihthawh ngai lovin i duh hun taka i thawh theih 
nan he sana hi i pian champha lawm nan ka pe ang che. 


I thatna duhtu 
Inu 


Chhuana chuan a nu thilpek a hmuh chuan a lawm em em 
a. Hlim takin a phelh a, a nu thu ziakte chu a chhiar a. Sana 

keng chung chuan a nu kiangah a tlan a. “Ka nu, engtin nge 
mi dang kaihthawh ka hreh tih i hriat?” tiin a sana dawm ran 
chung chuan a zawt a. A nu chuan nui sang chung hian, “Ka 
hre dik ti rawh,” a ti a, a kuah a. Hlim takin sana chu an en 
dun a. 


Chhuana chuan sana thar chu a lawm em em mai a. 
Zingah hma taka chiri turin a herh a. Kaihthawh ngai lovin a 
duh hun takah a tho thei ta a ni. A nu chuan mu chungin, 
“Chhuante, a la hma em mai. Nakin deuhah pawh tho la i tlai 
lovang,” ati a. 


Chhuana erawh chuan, “Sikul ka tlai ang,” tiin thawh a 
thulh lo. A duh hun takah, a duh dan ang taka a thawh miau 
avangin an nufa inkarah inhmuhmawhna tur a awm ta lo. 
Hriatthiamna nena naupang enkawl hi chawplehchilhin a 
hlawkna hmuh a ni thin. Hriatthiamna nen naupang enkawl thin 
rawh. 

BUNG SARIHNA 


HRIAT HMASAK TURTE 
“Mi n a tuh, chumi vek chu a seng ang” 


HMASAWN TURA NAWR LUIH 
THEIH AN NI LO 


Naupang hian hmasawn nan hun rei tak an mamawh a, 
nawr luih chi an ni lo. Pawt vak mah la, an thang uak uak 
miah lo vang. An zai ngai taka enkawl a, zawi zawia hmasawn 
thei tura tanpui an mamawh thin. Nu leh pa tam tak chuan 
an virpilh fo mai. Thahnemngaiin an fate an nawr lui chiam a, 
an duhthawh luatah an fate an tikhawlo thin. 


TEL VE AN DUH 


Thawmhnaw lum inbel turin nawr lui thei lo mah la, khaw 
vawh dan hrilhin hriattir la. Nawr luih ngai lovin an duh thu 
ngeiin thawmhnawm lum an inbel mai ang. Tel ve an duh. 
Pawimawh an thlahlel ve a, an duhdana tih an chak thin. Thil 
awmzia hrilh la. A nihna tak hmuh fiahtir la. Kawng kawhhmuh 
la, an duhdanin thil tha chu tihtir thin ang che. 


: Nu leh pa tam tak chuan an duhdan leh an ngaihdan an 
_buaipui chiam a. An duhdan ang khera an fate awmtir tumin 
.theihtawp an chhuah a. An thahnemngaihna zawng a 

ngaihsanawm khawp mai. Mahse, an fate duhdan leh ngaihdan 

an pawisa lo hlauh thin a ni. Mi tinin ze bik kan nei a, inzahsak 
vek a, inpawisak thiam a tul a ni. 


I duhdanin thil tha tihtir tum suh. I duhdana thil tha i tihtir 
chuan rei a daih thei lo. An duhdan a nih loh chuan eng emaw 
hunah an duhdanin an khawsa leh tho dawn. Thil tha chu an 
duhdan ngeia ti thei turin enkawl la, 1 hlawhtling a ni mai. | 
duhdanin thil tha tihtir tum lo la, an duhdana thil tha tithei tura 
tanpuiin kaihruai zawk ang che. 


Science subject hi thaa ngalin nu leh pa tam takin an fate 
duhdan pawisa lovin Science subject an laktir a. Zirnaa an tuina 
a bo phah a, harsatna an tawhin an nu leh pate an mawhchhiat 
phah a, a fel lo. Science subject zir tura i duh tak zet chuan 
Science lam ngaina thei turin kawm la, lehkhabu thate leisak 
ching phawt rawh. Thaa ngaia an tuipui phawt chuan nawr luih 
an tul lo va, an duhthu ngeiin Science subject an la mai ang. 


AN ZALENNA HUMHALH RAWH 


“Kal chhet chhet...” tiin an zai ngai takin kaihruai ang che. 
Pangparah chan la, anmahnia thang lian ve thei turin enkawl 
rawh. Lei tha leh tuiin pangpar chu duat takin 1 chawm a. A dip 
chhe thei tur hnim 1 pawh faisak a. Chutiang bawk chuan 
hmangaihna lei tha pein duhsakna tuiin chawm la; an hmasawnna 
dal thei khuahkhirhna lakah humhim thin ang che. 


Pangpar chu i duhdana thantir 1 tum ngai lo va, i duh huna 
partir lah i tum hek lo. Eng tizia nge i fate i duhdan khera awm 
tura 1 buaipui chiam? 

An duhzawng ngaihtuahin an rilru zalen taka hmang thei 
turin enkawl la. An ngaihdan te, an duhthusam te, an thil 
tumte chu zahawm tak a ni. Nangmah ang bawka mihring 
famkim an ni asin. An duhthusam leh an suangtuahna 

khawvelah chuan thil tha tam tak a awm a. hmang tangkai 
thiam turin tanpui thin ang che. A rilru tihnual lo la, fuihin 
chawk phur fo zawk ang che. 


Bradley chu kum 9 mi a ni a. “Duat tak leh dam 
thliama mi chula nui sang chung leh hlim hmel pu 
chunga mi en a, i sawi hmaa ka thusawi min 
ngaihthlaksak chuan hmasawnin ka thang awk awk ngei 
ang,” a ti a. I ngathdan ngawt buaiputin 1 fate zalenna 
nuai bo lo la, 1 inngaih pawimawh ang bawkin ngal 
pawimawh thin ang che. 


PAWISA FO RAWH 


An thiltih leh an thu leh hla ngaihthah hi a pawi. 
Ngaihsakthlak lova inngalin hmangaihtlak lovah an inngaih phah 
thei a. An rilruin a chhiat phah thin. 


I duh loh zawng leh 1 huat zawng sawi mah se, hau nghal 
mai suh. Sawisel nghal mai pawh a tha lo. Khap beh mai tur a 
ni hek lo. An rilru leh an ngaihdan dik tak an hrilh che avangin 
a lawmawm a ni. Hrethiam la, thil awmzia sawipui an mamawh 
tih hriain kawng tha kawhhmuh hlauh ang che. 


DUH THLANTIR THIN RAWH. 


Mawhphurhna la ngam turin duhthlan theih a tul. 
Bawnghnute no khat nge an duh no chanve? Naupang 
kum hnih mi lek pawhin an chhang thei ang. Serthlum 
pum nge an duh a phel? Kum li mi chuan an chhang thei. 
Artui chhum nge an duh artui kan? Kum ruk mi chuan an 
thlang thei. An duhzawng tih hriatsa pawh ni se, duh thlantir 
chin hi a hlu. 

I duh chuan a tha alawm. 
I duh dan a nih phawt chuan, 
I duh chuan kei pawhin ka duh. 


Duh thlang tura rin ngamna chuan midang ring ngam 
turin a fuih a. Anmahni inring ngam turin a pui bawk. 
Duhthlanna chuan mawhphurhna a keng tel a, thupek dawngtu 
mai ni lova an inhnamhnawih avangin a hlu. Duh thlantir lova 
pawmtir mai tul hun erawh chu thliar thiam a ngai. 


An chawhmeh duhzawng thlantir ngawit hi a fel tawk lo. 
Kan nge an duh chhum? Bawnghnute nge artui? An rilru phak 
tawk leh an tlin tawk ngaihtuah a tul a. Awmze nei leh mumal 
taka duh thlantir thiam a ngai. An thawmhnaw hak atana pawi 
lo chin thliar a, pawisa dinhmun hriat hnuah duh thlantir dan 
kawng ngaihtuah a tha. A man thuah tlin tawk hrilh a tul a. 
Pawisa awm dan azira duh thlantir a tul. An rawng mawi tih 
zawng leh an thui duh dante zawtin a pawi lo chinah duh 
thlantir tur. 


Mahnia thawmhnaw lei ngaihna hre lo puitling zingah an 
tam mai. An tet latin an nu leh paten an duhzawng thlantir nachang 
an hre lo a ni mai thei. Duhzawng leh duh dan mumal nei lo te 
hi an ngaihdan leh leh duhdan hmang hlei thei lova enkawl an ni 
thin. Hei hian naupang enkawl dan thiam hlutzia min hriatchhuahtir 

thei hle awm e. 


FATE NEN INSUAL LOH TUR 


Insual huai tak pawh i ni mai thei. I fate ai chuan i huaisen 
zawk a, i chak zawk em em ani. I dik zawk pawh ani mai thei. 
I thiam zawk pawh a ni mah na! Mahse, fate nen insual loh tur. 
Hneh angin inngai mah la, i hneh miah lovang. Nang aiin hun an 
la ngah zawk a, i hneh loh hun a la inher chhuak ngei ang. 





tlaran zawnga khawsak an chin phah thei bawk. An rilru hmin 
a, an thinlung hneh hi a tlo a. a hlu zawk. He lehkhabu hian 
naupang thinlung khawingam thei turin a tanpui mek che a, hlim 
takin chhiar zawm zel rawh : 


Hriatthiamna leh duhsakna nen ngaichang la, 
Inhnialna leh thinrimna thlen ther tawngkam 
pumpelh la, a chhe zawng leh a beidawng 
zawngin engmah ngathtuah suh.. 


VAU BET SUH 


“Naupang sual tak i ni. Engati nge kawngpuiah i la inflam 
fo? Kawngpuiah infiam loh tur ka ti lawm lawm ani lawm ni? 
Kawngpuia 1 infiam leh vaih chuan ka vaw hrep ang che...” tim 
hau hrep mah la, naupangin an thatpui chuang lo. An thin a rim 
a, an rilru a nat phah a. An titau va, an runluih a, an tinawn leh 
duh viau nghe nghe a ni. 


“Han tinawn leh teh vaih” tia naupang vau hi a 
sawtsawhlawt lo. “...tinawn leh teh” tih chin chauh chhinchhiahin 
an tinawn leh duh phian. “Inchhungah Aal! an pet ngai em ni? 
tukverh darthlalang in pet per leh vaih chuan in chak lovang...” 
tiin vau thlarawk mah la, tukverh darthlalang keh ri chu inhauna 
te, tahna te, thinrimna te, inhuatna te, intlawn lungawina te...chuan 
a umzui mai ang. Hmasawnna hnuhma hmuh tur a awm map lo. 


An unau intibuaiin a u zawkin a nau beng mah se hau lem 
suh. “Ka thin in va tirim tak em! Mahni unaute chunga kutthlak 
hi ka huatzawng tak a ni. Unau khatia intih kha ka remti lo...” 
tiin i rilru leh i ngaihdan hrilh mai rawh. An that phah ngei ang. 

“I pistol lem hi i naute kah nan i hmang tur a ni lo...” tiin 
a pistol lem chu chhuhsak la. A lak phak loah dah mai rawh 
Hauh a tul lova, sawisel a tul lo va, vau beha hrawk lah a tul 
hek lo. Anmahni ni lovin an thiltih leh an hmanrua kha ngaimawhin 
buaipur mai rawh. 


HAWIHAWM TAKIN AW 


Hawihhawm tura i duh takzet chuan hawihhawm lo takin 
hrawk khur khur suh. Hawihhawmna hi hawihhawm taka zirtir 
chi ani. Nu leh pate entawnin hawihhawm an zir a, tawngkama 
inzirtir a ni meuh lo. “Ka lawm e” ti tura 1 beisei chuan thil an 
tihsak che leh an pek chein lawmthu hrilh nachang hria ang che 


Nu leh pa tam tak chuan lawmthu sawi nachang hre 
lawi lovin an fate'n lawmthu an sawi loh changin midang 
hmaah hawihhawm map lovin lawmthu sawi turin an 
zilh thin. 


Lianzama chuan lawmthu sawi lovin a pu thilpek a phelh 
dawn a. A pa chuan thinrim zet maiin, “Engtiziaa phelh mai tum 
nge 1 nih? Thilpek i dawn khan eng thu nge i sawi?” a ti a. 


Lianzama chu a phu zawk a. Harsa ti tak chung hian a 
pu lam chu hawiin lawmthu a sawi a. Midang hmaa tihsual leh 
tlin lohna inhailansak hi a hawihhawmthlak loh khawp mai. A 
mualphothlak a, a zahthlak a, a pawi em em a ni. 


Lianzama hian lawmthu a sawi theihnghilh palh hlauh a ni 
A pu awm loh hlanah thiam taka thil awmzia sawipui a mamawh 
a. “I pu thil tih dan hi a lawmawm tak tak mai. A duhsakin a 
ngaihsak tak tak che a ni. Lehkha thawna lawmthu sawi a phu 
i ti ve hle lo maw? Lawmthu i sawi zawngin lawmawm a ti ve 
khawp ang...” tiin kawng tha tak mai a dappui theih a ni. 

TAWNGKAM MAI A TAWK LO 


Naupang i ben fo chuan an puitlin hunah fate ben tur niin 
an ngal palh mai thei. I thinrim changa kut 1 thlak chuan thinrim 
changa kutthlak tur niin an ngai mai ang. | nupul 1 vuak fo chuan 
nupul a neih hunah nupui vuak a ching mai thei. Nu leh pate 
entawna seilian an ni a. i tawngkam leh 1 awmdan leh i thiltih 
engkim mai kha an zir reng thin tih theihnghilh lo ang che. 


Tawngkam aiin thiltih hian awmzia a nei thuk zawk a, ko 
ri a ti zawk bawk. I thusawi atin i awmdan leh i nungchang khan 
thu a sawi ring zawk. Tawngkam mai a tawk lo. I nungchang leh 
| chezia zawng zawng hmangin naupang kaihruaiin enkawl thin 
ang che. 


I THIN A RIM CHUAN 


Zep miah suh. I thinrimzia sawi la, a chhan hrilh rawh. 
Mahse, midang mawhpuh ching lo la, naupang lakah tuan 
hek suh. 


An mizia leh an nungchang sawi langin thinrim 
thu au chhuahpui tur a ni lo. “Thil a awm lohna tura 
awm a, pindan hnawk rup mai hmuh hi thinrimthlak ka 
ti. Tukverh kawngkhar hawn a, pawna paih chhuah vek tak 
ani ka nap...” 


“Unau insual hmuh hi thinrimthlak ka ti takzet a ni. 
Insum harsa ka ti tak tak a ni. Unau insual ka remti hlawl 
lo...” tiin 1 thinrimzia leh 1 thinrim chhan kha sawi rawh. 
Mahse, an sualzia leh an dik lohzia...erawh chu sawi a 
tul lo. Heng thil pawimawh tak pathum hi chhinchhiah 
rawh - 

1) Naupangin an tithinrim thin ang che. 


2) Thinrim hi zahthlakah ngai lo la, inchhirawmah ngai 
suh. 


3) Rilrua khat liam phul chhuahpui chu a thiang. Mahse, 
midang tana pawi tur leh midang mawhpuh pumpelh 
tur a ni. 


NAUPANG MAWHPUH SUH 


Miin a fawngkam chhuak rah chu a seng ang a, 
Ama kut thiltih ngei chu a hnenah hlan a ni ang. 
Thufingte 12:14 


“Thil tihchhiat i va han ching phiangsen em! I va 
han fimkhur lo lulai em! Thleng tha i tihchhiat zel chuan 
kan tlin dawn em ni? Homan ni lahin i pa tarmit i thlauh keh 
chhe vek pek. Engkim tihchhiat tak zel chu, thaw a va han 
veng lo lulai em...” tiin Tluangi'n a fanu a hau hrep mai a. 


Duhawmi chuan a hlau kher mai. Thlabar leh hrilhhai takin 
a tap zawih zawih a. A hau nasat poh leh a thinrim a sosang zual 
zel a. A thiamthu kamkhat leka a sawi pawh phal lovin a vau 
bet a. Nasa taka a hau hrep hnuin “pindan chhuahsan daih turin’ 
a tia. Mahse, Duhawmi chuan a chhuahsan duh bik lo, nilengin 
an inhmuhmawh phah a, an thin lah chu a rim dun em em mai 
lehnghal a. | 


Duhawmi hian a tipalh a ni. A tihpalh liau liau a ni. A 
sual vang a ni lo va, vanduaithlak takin a chesual hlauh a ni. 
Tuma sualna pawh ni hlei lovah chuan an nufa tual thu a 
chhia a, an rilru a nain an thin lah chu a rim em em mai a. 
An thinrim tireh tur chuan ni hnih zet a ngai a. An chhungkaw 
boruak pawhin a nawm loh phah tak meuh ani. 

Tluangi hian a fanu a pawng dem ngawi a. A sual vanga 

puhin a hau thlarawk a. Fimkhur lova ngaiin a dem a. A tihpalh 

gawk buaipui nachang hre lovin a fanu a mawhpuh a, an buai 

20 ta a ni. Anmahni ni lovin an thiltih zawk kha 

ngaihpawimawha ngaimawh tur a ni. Tumah dem tur an awm 
ło va. dem a tul hek lo. 


SUAL NGAIHHNATHIAMNA 


Chhanna nemin thinur a tkiang thin a, tawng 
huatthlala erawh chuan thinur a chawk tho thin. 
Thufingte 15:1 


“I pain bawnghnute in tur a nei dawn ta lo anih hi. 
Mahse, i tihpalh niin ka ring. Kan bawnghnute zawng 
zawng pawh hi baw palh vek mah se kan chhiatphah 
chuang lovang. Tun hnua fimkhur phah nan i hman ka 
beisei...” tiin Thangpuii chuan bawnghnute bua chu 
puanchhiain a hru fai a. A thin a rim lo. Thakimi a dem lo va, 
a ringhlel hek lo. 


Thakimi chuan pawi a ti em em ma a. “Ka nu, min ngaidam 
rawh. Ka fimkhur tawk lo palh a ni...” tiin inthlahrung takin 
ngaihdam a dil a. A nu rin ang ngenn tun hnua fimkhur tumin nilru 
a siam a. Thangpuii hian a hrethiam a, kawng tha a kawhhmuh 
a ni. A ring ngam a, a insiam that phah a beisel. 


Uire nu den hlum an tum-i hnenah Lal Isua’n, “Hmeichhia 
umahin thiam loh an chantir na che nge? Kei pawhin thiam loh 
ca chantir lova che. Kal la, tisual leh tawh suh...” a ti a. A 
wethiam a, tisual leh tawh lo turin a ring ngam a, a beisei bawk. 
nnn ngamna hian mi thinlungah simna thu a sawi a, insiam that 
Juhna a thlen bawk. 

RINGHLEL SUH 


Fate nena inkungkaihna hi inrintawnna hruia thlun zawm a 
nih loh chuan a derthawng thin. Ring ngam lova i hrilh nawn sek 
chuan a thin a rim ang a, a haw mai ang che. Ring ngam lova 
an thiltih i vil khir kher chuan an theihna leh remhriatna pawh 
hmang hlei thei lovin an khawlo mai ang. Ring ngam lova an tih 
ai i tih zel phei chuan engmah an thiam thei lo ang a, mawhphurhna 
lak harsa an tih phah mai ang. 


INTIAMKAMTIR SUH 


“Ka ti ang ti rauh 
“Ka ti ang, ka nu" 


Intiamkamtir hi rinhlelh vang a ni. An intiam ang chauh an 
ngaipawimawh a, thahnemngaihna an tlakchham phah thin. An 
zelthel phah a, an intiamkam loh chuan an ngaihsak lo thung thin. 
A thil zirtir tha lo tak avang hian naupang intiamkamtir hi sim 
tlak a ni. 


Intihhlimna hmuna hruai tura i intiamkam chuan khua a 
chhe palh thei a, rokhawlhna dangin a tlakbuak thei che a ni. 
Mahse, naupang chuan, “I inttam tawh alawm,” tiin ngenngaw! 
takin an nawr lu: mai ang che. I intiam ang 1 tih puitlin loh chuan 
naupangin an rinhlelh phah che ang a, a pawi hle ang. Intiamkam 
chin hi a fel tawk lo. 


SAWISEL SUH 
Naupang sawisel hi inngaihnep phah nana an hman avangin 
pawi tak a ni. An insit phah a, 1 sawisel ang tak tak nia inngatin 
an chhiat hlen phah thei. Sawisel i chin viau phei chuan naupangin 

anmahni inrinhlelh phah nan an hmang ang a. an theihna hial 
pawh chhawr tangkai hlei thei lovin an nikhua loh phah thei. 
Midang dik lohna an hmuh awlsam phah a, midang an rinhlelh 
phah thei bawk. 


“I darah i lu a invuah ngur mai a, a phawng hlul lo hi a va 
han mak tak em! Engkim theihnghilh tak vek mai chu... Tuk khat 
chu thawh i hai ang a, la thi bul mai hmel a ni...” 


He tawngkam hian naupang a siam tha lo. Naupangin an 
thinrim phah a. Nu leh pate an huat phah a. Phuba lak duhna 
rilru hial an put phah thei bawk. Inhnek thiam tak niha nu leh 
pate hnek hrep duhna te, pistol kah thiam tak niha nu leh pate 
kah thluk tawp duhna hialte pawh an neih phah thei a ni. 


Ka naupan lai chuan ka zai ve thin a. Ka thiam lem lo ni 
tur a ni, Ka thianten min nuthzat a, min sawisel thin a. Mahni 
insitna ka neih phah a, ka zak ta a. Mi hriata hla sak ka ngam 
lo va, ka len hnu thlengin ka zai loh phah der a ni. Ka thiam 
lohzia chu hre mah se, min futhin min tanpui thei a. Chu chuan 
hmasawnna kawngah min pui nasa hle ang. Naupang sawisel 
pawizia hriain pumpelh hram ang che. 


MEI NEI TAKIN SAWISEL SUH 


Tawng chhia a ni a, sim tur a ni. Naupang thenkhat chuan, 
“Mi sual mi ti fo a ni lawm ni, ka sual reng alawm...” tiin an 
nute'n an hauh changin an chhang thin. Mei nei taka insawisel 
hi naupangin tak taka ngaiin an chhiatpui fo mai. Suala inngaiin 
suahsual rawng an bawi phah hlauh thin. An rilru tihchhiatna 
hmanraw tha tak a ni tih hriain mei nei taka naupang sawisel 
hisim hram a tha. Midang hriata sawisel phei chu a mualphothlak 
a, a zahthlak tak meuh a ni. | 

NAUPANG DAWP CHING SUH 


Naupang dawp khanglang suh, chhimbudawi pawh ching 
suh. Ring ngam la, an thatpui zaw then thin asin. 


Buata pa : Ka lehkhathawn thlaktir che kha i thlak em? 

Buata : Thlak e. 

Buata pa : Ithlak chiah maw? 

Buata : Aw. 

Buata pa : Engtizia nge dawhkan chunga ka la hmuh si. 
Dawt sawi i va ching tak em! 


Lehkhathawn thlak tura a chah a thlak lo va. Dawhkan 
chunga a la awm avangin a fapa dik lohzia chu haichhuakin 


mualpho takin a siam ta a ni. Tangkaina a awm map lo. 
Tumahin an thatphah lo. 


“Dak Ina lehkhathawn thlak tura ka chah che kha 
dawhkanah a la awm reng mai. Engti dan nge?” tih hi a tawk. 
Thil awmzia hre chungin an thiam lohzia hai lan nan dawpin 
chhimbudawi milah suh. Dawt sawi i zirtir a ni lek fang. 


Rinawm tura 1 duh tak zet chuan an chhanna tur hriatsaah 
dawp suh. Thil awmzia hrilh tha mai la, sawipui ching thin ang 
che. Science subject-a a tlin loh thu zirtirtuin an hrilh che chuan 
dawp lovin, “Science zirtirtuin i tlin loh thu min hrilh a, pawi ka 
ti khawp mai, tan lak dan kawng dap tlan a tul hle a ni...” tiin 
sawipui nghal mai rawh. 


TUILAIRAPA AN AWM PHAL SUH 


Intibal suh. 

Thutthlengah lawn lawn suh. 
I naute tibuai chhen suh. 
Saruakin vak vak suh. 

Fel takin awm rawh. 

Fal takin inbual rawh. 

Uluk takin inchei rawh. 
Tama takin lehkha zir rawh... 


“SUH” leh “RAWH” a tam lutuk a, a ngaihna hre lovin 
an rilru a chi-ai fo. A rilru buai lai laiin, “I va han nikhua lo tak 
em! | va han chhaw tak em!” tim nu leh pa tam tak chuan diriam 
tak maiin an hau zui chiam thin. 


“I mumal lo leh lutuk em mai. A changin thian i duh huam a, 
a changin i duh lawi lova. | thluakah bawk ek khawro aawm em ni?” 


Hei hian an buaina a ching fel miah lo. A changin thian 
kan duh a. A chang chuan mahni maia awm kan duh a. Kan rilru 
hi a inthlak fo thin tih thu hrilh mai zawk tur. Ngaihdan phir neih 
chang a awm a, ngaihdan mumal nei lova buai chang a awm thin 
a ni tih hrilh hi a tawk a ni. 


Khuahkhirh atin fiamthu thawha chhawnchhiah an thlahlel 
zawk a, an thatpui zawk. Thupek atin chithlum mum pek an 
hlimpui zawk a, milem ziakpui pawh nuam an ti zawk. Fiamthu 
thawhin kawm hlim la, an ngaina tulh tulh mai ang che. 


Nu leh pate an inthurual loh chuan naupangin awm ngaihna 
an hre lo fo. Pakhat a khirh laia pakhat a nem viau chuan lam 
tang an zawng thuai thin. Nu leh pate kaihhruai dan a inan loh 
chuan zawm tur bik hre lawi lovin an tangkhang duh hle. Naupang 
enkawl hnaah hian nu leh pa inlungrual a ngai a, thawh dunna tha 
neih a tul thin. 


INCHHUNGKHURAH THAMNA UM BO RAWH 


Thamna hi hmanraw bawrhsawm tak, chhiatpui chi a 
ni. Rei lote atan lawmna an zawn phah thei a, tih tak takna 

an tlakchham phah thei a, thamna beisen thahnemngaihna 
leh tlawmngaihna an hlamchhiah phah thei bawk. 


“Fel taka 1 awm chuan Cinema ka enpui ang che...” 


“I naute tha taka I enkawl chuan kawr ka lei ang 
che...” 


“Taima taka lehkha i zir chuan kekawr ka leisak ang 
che...” 


Thamna zawmthawpa, thamna bengtlalo leh thamna 
nikhualo tak mai hi naupang enkawl nan hmantlak a ni lo 
Thamna hian rinhlelhna a tarlang a. Beisei neih vanga tih mal a 
nih avangin a tlo lo. Thiltih atin lawmman an rilruah a lian zawk 
a, taima taka beih fat fatna an tlakchham phah thin 
Chawplehchilha lawmna leh lungawina mai thlahlelin an zawmthawt 
phah thin. 


Nu leh pa tam tak chu naupang lawm hawn lova in 
thleng tha ngam lo an awm. Naupang tlawn i chin chuan 
nangmah atin 1 tlawnna kha an ngainain an thlahlel thuai ma: 
ang. Engati nge lawmman pek i chin mai loh? An thiltih that 
hlutsak la, lawmman pe thin ang che. Lawmman pek nachang 
i boat chuan an phur phah ang a, a aia thaa tih chakna nen 
an taima tulh tulh mai ang. 


-000- 


Computer thil chhinchhiah tam theih rapthlakzia i hria em” 
Mahse, naupang kum 1 atanga kum 5 inkar hian an thluak ah 
Computer thil chhinchhiah ai daihin an chhinchhiah tam thei zu 
nia! | 


BUNG RIATNA 
FAK DAN DIK 


Thu pai nuam chu khawithlar ang a ni a. 
Nunna atan a thłum a. 
Ruh tan hriselna a ni. 
Thufingte 16:24 


Naupang fak hi thil thaa ngatin kan inzirtir fo. Mahse. 
infak dan dik leh dik lo a awm. Naupang hian anmahni 
ngaihdan te. an thil tih an ngaihdan leh an khawvel thlir 
dante hnawlsak an duh bik lo. An ngaihdan chu zah la, 
pawisa fo thin ang che. I fak pawhin an rilru ti na zawngin 
fak lo la, an rilru tibuai zawngin fak lo hram ang che. 


FAK AN LAWM 


An thatna leh an thiltih faktlak zawng la, fak thin ang che. 
Mi a takngial pawhin dak an lawm a, mi fing phei chuan an 
lawm thiam lehzual. Chemkalna zawng te, theih zawng te, tul 
zawng te...a inang lo va, an thatna lai hmuhsak a, fak chin hi hlu 
tak a ni. 


“Iinhmeh khawp mai. I mawipui tak tak a ni...” tiin a 
thawmhnaw thar, a duh taka a lei leh a duh dana a thuitir chu 
fak la a hlim khawp ang. A thawmhnaw a enkawi uluk phah 
sawt ang a, inchei pawh a phur phah sawt ang a, a thatphah 
ngei ang. 

“Naupang fel tak mai i ni...” tih hi a fuh lo. Fel tak nia a 
inngaih loh chuan a rilru a na dawn a ni. Naupangin hmun an 
phiah fai chuan naupang fel an nihzia te, an taimakzia te, an 
thiamzia te... sawia fak tur a ni lo. An hnathawh leh an thiltih 
zawk kha fak tur chu a ni. Anmahni ni lovin an thil tha tih leh 
faktlak thil chu fak zawk ang che. 


Sanga pa : A balh khak nasat tehlul nen phiah fai mai theih 
turah pawh ka lo ruat lo asin. 
Sanga : Ka phiah fai a nih hi. 
Sanga pa : A bal khak teh asin le. 
Sanga : Ka nawt fai vek alawm. 
Sanga pa : Hna buru tak a ni. 
Sanga : Teh meuh mai. 
Sanga pa : Tunah chuan a fai a, hmuh a nuam kher mai. 
Sanga : Fai nuam tak a ni. 
Sanga pa : I tilawmawm takzet mai... 
Sanga chawimawia fak hluak lovin a Anathawh leh a thilah 
a fak a. Chu chuan Sanga rilru a tihlim a. A hnathawh a chhuang 


sawt a, a thil tha tihte pawh hmuin thil tha tih manhla dante pawh 
a hriat chian lehzual phah a ni. 


Pindan siksawiin an buai laih laih a. A fapa chuan 
thahnemnga] tak leh phur tak maiin a theih ang ang chu ati malh 
malh a. A pain a hnathawh a hmuh chuan lawmawm a ti em em 
a, a fak ta a- 


Tluanga pa : Dawhkan kha arit teh asin. Hun sawn harsa 
tak a ni. 

Tluanga : Ka hung sawn thei khawp mai. 

Tluanga pa : Chak a ngai teh a nia. 

Tluanga : Ka chak teh asin. 

“Į chak tak tak a ni...” tiin fak hlauh se zawng Tluanga 
Kian a ngaithiam lo mai thei. “Kan c/ass-ah pawh kei aia chak 
gh tam...ka thiante zingah pawh kei aia chak an tam...” tiin 
rigaihdan a siam ang a. A rilru a buai phah hial thei a ni. A 
hnathawh namai lohzia a hrilh a. Tluanga chuan a thiltih chu 
chhuanawm a ti a, a induh sawt a ni. 


“Naupang ropui tak mai i lo nth hi. I nu leh i pate tan i 
va han tangkai tehlul em! 1 tel lo chuan engmah an ni 
lovang. I felin i tha mang tak e aw! 


“Kei tehlul chuti fakauva min ngaih ropui chuan an va nep 
awm em!” tiin ngaihdan fel lo tak a put phah mai thei. An fapa 
anga ropula inngatin mi dang a hmuhsit phah thei bawk. An fak 
ang em ema ropuia a inngaih loh chuan a lawm lo ang. 


“I va han rinawm tak em! Nang ang em ema rinawm ka 
la tawng ngai lo. Ka chhuang tak meuh meuh che a ni.” 


Amah ni lovin a rinawmna zawk kha fak tur chu a ni. "A 
va han lawmawm tak em! Dik taka thil tih leh rinawm taka thil 
tih hi ka ngaihsan zawng tak a ni...” tiin rinawmna chawimawi 
zawk tur a ni. Heng fakna hi pumpelh hram tum rawh- 


“Iva han zai thiam tak em!” 
“Lehkhabu i ziak thiam tak tak a ni!” 
“Thusawi 1 lo va thiam tak em!” 

“I va fel tak em!” 

“Iva rinawm tak em!” 

“Naupang chhuanawm tak i lo ni.” 


Naupang I fak emaw I sawisel emaw an miza leh anmahni 
sawi telin fakin sawisel suh. An sualna leh an thatna te, an 
rinawmna leh dikna te... sawi lovin sualna leh fhatna te, 
rinawmlohna leh diknate sawiselin fak thin ang che. 

Naupang fak a tul lem lo. Sawisel a tul hek lo, mi tha ber 
pawhin thatna an nei ve bawk. Sualna leh dik lohna ngaimawhin 
thatna leh dikna chawimawi thin ang che. Anmahni ni lovin... lah 
tlak thilte chu fakin chawimawi thin ang che. 


“I ropui mang tak e aw...” 

“I thilphalin i va tha tak em!” 

“I inngaitlawm mang tak e aw...” 
“I zei tak meuh mai...” 


tun anmahni leh an mizia fak suh. Anmahni ni lovin fak tlak thilte 
chu fak la, fak tlaka nun tumna pen thil tha an hlut phah mai 
dawn a ni. 


“Ka pek tur aia tam ka pek che min hrilh avangin ka 
lawm tak meuh a ni. Naupang rinawm tak i lo ni. Ka 
chhuang tak meuh che a ni.” 


He fakna hi a dik lo. “Ka pek tur aia tam ka pek che 
min hrilh avangin ka lawm tak tak a ni. Rinawm tak leh dik 
taka thil tih hi ka ngaihsan zawng tak a ni...” tiin rinawmna 
leh dikna chawimawi zawk la; rinawmna leh dikna 
ngaisangin a chawimawi ang a. A rinawm phah ang a. A dik 
phah sawt ngei ang. 


Zu ruih bung bungna hmunah naupang tan zu ruih a 
awlsam a. Chhungkaw inngeih lohna chuan khawtlangah 
lungawi lohna a paw chhuak bawk. Mahni ina hlim lo leh 
lungawi lo chu khawtlangah buaina chawkchhuaktu an ni 
chawk. Khawtlang hmel lanna leh ram leh hnam hmel 
lanna chu chhungkuaah a ni. Naupang enkawi dan dika 
enkawi hi a hlu tak meuh a lo ni! 


—000— 


BUNG KUANA 


NUNGCHANG SIAMNA 


Naupang thlahthlam chuan a nu zahna a thlen thin. 1 fate 
thunun fel Ia, chawlhna a pe ang che. 


AN PHALNA LAK CHING SUH 


Nu leh pa tam tak chuan an fate zai an ngal lutuk a. an 
hlauhtlawn fo mai. “Vawiin tlai chauh chu min len chhuahtir 
rawh aw...” tiin an fate an ngen a. Mahse, naupang chuan an 
nu leh pate chu an ngal a, an lensan an remti lo thin. | fate 
chuan an thlahlel em em che a, 1 kianga awm reng an duh asin. 
An phalna leh remtihna anga khawsak i tum zawngin a fuh lo 
ang. An kianga awm 1 chakzia te, kalsan hrehawm i tihziate 
hrilh la. A tul vanga chhuak tur i nih thu sawi mai rawh. Fanaute 
chu 1 enkawl tur an ni. An phalna la a, an hnena inkawltir a tul 
lo. A tha hek lo. Thil awmzia hrilh ching la, hriatthiamna 
kawngpuiah i hruai a ni mai. “Mi ngen chuan ka chu-ti ka kha- 
trang che...” tiin mi thenkhat chuan an fate an rikrap thin. “Ka 
ngaihsak lo ang che...Ka hmangaih lo tawp ang che...ka 
khawngaih lo ang che. an ti thul. A fuh lo. Heng tawngkamte 
hi an fate sawithaih nana hmang mai an ni lo. An fate'n an 
khawngaih loh a, an hmangaih loh a, an ngaihsak loh hlauin an 
rilru a him lo a ni zawk fo. Naupang duat tak chuan an duatsual 
a. Thenkhat chuan an hmangaih luatah an tichhia a. An duhsak 
luat vangin naupangin awm chin tawk an hre hek lo. Chin tawk 
neia duat a tul a, awmze neia duh sak a ngai a, puitling taka 
enkawl a hlu. 

THUNUN THA RAWH 


Naupang thinlungah chuan atna a bet tlat a. Mahse, 
thununna tiangin hla takah a hnawt kiang thin. 
Thufingte 22:15 


Nu leh pa tam tak chuan an fate sualna leh dik lohna 
thup an ching. An awmdan fel lo ngaimawh ngam lovin an 
tikhawlo thin, Puithiam Eiachuan a fate sualna hre reng chunga 
a khap loh avangin Pathian anchhia a hmabak a ni. 


“Lalpa chuan a hmangaih chu a thunun thin a, faa lawm 
apiang a vaw thin.” 
Hebrai 12:6 


Pawisak tur an pawisak a, ngaimawh tur ngaimawh 
nachang an hriat nan thunun an mamawh a. Tha leh tha lo, 
dik leh dik lo, pawi leh pawi lo thliar fel thiam turin thununna 
an mamawh em em ani tih hriat a tul. “Ka nu hmuh ka duh 
ber” tia a hrilh avangin a duh ang takin a bulah a nu an 
hruai a. Engmah sawi loin a nu bengah a seh chawt mai a. 
A hmutute chuan mak an ti a, rapthlak an ti. Khaihlum mai 
turin a nu beng a sehsak dat mai chu a mak a, a rapthlak a 
ni. A naupan laia mi thil a ruk changa a nuin a zeppui avang 
leh kawng tha a kawhhmuh loh vanga sual zual zel a, thihna 
khawp pawi khawih ta a nih vangin a nu chungah a thinrim a, 
a nu a hua a ni. 


Chhungkaw dan zam that a tul hle a ni. Cinema Hall-a kal 
an thlahlel viau thin a. Khap beh theih loh chin pawh a awm thin. 
Sikul chawlh laia an kal chu hriatthiam a tha a, Siku/kal laia kal 
lo tura dan siam pawh a tul. Mahse, dan siam hnu pawhin an 
hrethiam lo va, nu leh pate an nawr luih chang a awm thin. An 
nawr luih che chuan heti hian chhang ang che - 

l. Cinema Halka kal a chak chhan sawipui phawt rauh. 
“Vawiin tlaia en 1 chak hle mai ti rawh.” 


2. In chhungkaw dan sawipui leh rawh. “Siku/kal nia en kan 
remti lo a nih kha.” 


3. A nlru damna tura kawm a tul. “Inrinni (aah zawng a 
rem mal ang...” 


A la lungawi loh fo chuan heng tawngkamte hi an tangkaiin 
a rinawm - 

“Kan dan siam i hrethiam lo ti rawh.” 

“Kan dan siam hi awm lo se i duh hle mai ti rawh...” 

“Ni tina Cinema Hall-a zalen taka kal ti chak 1 rawh...” 

“I puitlin hunah zawng i duh dana thiltih a la rem ang chu.” 


An unau an intithiam lo fo thin a. Kut hial an inthlak chang 
a awm thin. Hau mai lova nun dan dik leh tha zirtir a hlu. 


“I thin a rimin i haw hle a ni thei a. Mahse, kut inthlak hi 
a dik lo.” 

“Insum harsa ti khawpa kutthlak i chak chuan 1 unau 
chunga kutthlak lovin thing hi i unauah chan la, vawm 
hlauh rawh.” 

“I unau lem ziak la. ral atangin a lem chu vawm mal ta 
che.” 

“Mut a hun ta” tih tawngkam pawh hi “Naupang te si, | 
meng rei lutuk, mu tawh rawh” tih ai zawngin a pawm 
nahawm zawk. 

“Vawiin atan chuan 7Ven hun a tawp ta rih” tih thu pawh 
hi “TV in en rei tawk ta, duhtawk tawh rawh u” tih a 
Zawngin pawm a nuam Zawk. 

Tawngkam maia thunun sen rual an ni lo. An thiante nena 
an infiam hlim lai chuan tawngkam thaa thlem hawn chi an ni lo 
fo. “Duh lo mah la, haw tur ka ti alawm...” tim vaukhan ngawt 
mah la, a tha tawk lo. “Haw a hun tawh, a tlai der tawh alawm...” 
ti la, a banah katin hruai hawng mai ang che. 


A rilru zawng zawng a hmin chiah lo ani thei. “Infiam 1 
la kham lo tih ka hria. Rei tak la infiam pawh i chak tih ka hai 
lo. Mahse, vawiin atan chuan a tawk rih. Kan haw phawt hi a 
tha a ni...” thil awmzia sawipui a, kaih hawn hi chu an hrethiam 
chhawm ve mai. 


Nu leh pate chunga kutthlak an ching viau. Ngaimawh tur. 
An rilru a nawm loh phah thei a, thungrulh mai hlauhthawnna 
neiin an buai phah thin. Nu leh pate tan pawh a thinrimthlak a, 
a huatthlala duh hle a ni. 


“Kut inthlak loh tur. Kut inthlak hi ka remti lo” tiin hrilh 
la. “I thin a rim dan chu min hrilh mai rawh. I thin a rim chuan 
kutthlak lova sawi tur...” tiin nun dan tha zirtir an mamawh. 


Banga thil ziak an ching viau, nu leh pa tam tak chuan 
an la runthlak em em a, an fate an hauh phah hrep thin. “Banga 
thil 1 ziah leh chuan i tihmelhem ang. I ziak sa hrukfaina tur 
puanthem ka rawn la ang e” tiin a hrukfaina tur pe mai rawh. 
A tih dik loh a hria ang a, a hrukfai leh avangin a inchhir lo 
mial dawn asin. Thil dik lo an tih hian inchhima nei lova insiam 
tha tura enkawl a tul. | 

“Lehkha puan pathum ka rawn la e. Hetah hian i 
duhzawng ziak ang che...” tiin lehkhapuan pe la. “Ka 
lawm e' tiin lawmthu a hrilh che ang a. Hlim tak leh lawm 
takin lehkhapuanah chuan a duhzawng a ziak malh malh 
mai ang. 

MAWHPHURHNA PE THIN ANG CHE 


An naupan laia mawhphurhna pek nachang i hriat loh 
chuan an nikhua loh phah ang a. Mawhphurhna lak nachang hre 
lovin mawhphurhna an la tha ngam lo mai ang. Mi dang 
ngaihdana innghatin mahnia thutlukna siam tha hlei thei lovin an 
khawsa hlen mai thei bawk. Mawhphurhna pek nachang i hriat 
tawk loh chuan anmahni inring ngam lovin an nep hle mai thei. 
Naupang, mawhphurhna pek hi nu leh pate mawhphurhna a ni... 


Mawhphurhna laktir hi samkhai lo tak a ni. Tihtur 1 hrilh 
vek chuan tha takin an ti mai ang. Mahse, anmahnia tih nachang 
an hriat phah lo. Tihtur dap thiam a, tih dan thiam tura enkawi 
an mamawh. Taima tak ni mah la, i fate i hmangaih tak zet chuan 
an tih ai ti zel lo ang che. 


An zawhna chu ‘aw’ tia chhan theih ni mah se thutlukna 
an siam dan kawng dapsak ching rawh. Ei leh inah artui 
chhum nge an duh artui kan. Thingpui nge an duh thei tur. 
Kan nge an duh chhum... zawtin an duh thlantir nachang hre 
thin ang che. Duh an thlan chuan mawh an phur nghal a. 
chanvo an nel ve ani. 


“Ingaihdan chu tha ka ti.” 

“I duh dan a ni e.” 

“I duh dan a nia maw.” 

“I duhthlannaa innghat a ni.” 

“I duhthlanna chu ka hnial bik lo...” 

Heng tawngkamte hi an lawm a ni. Duhtlanna remchang 
an nei a, duh thlang tura rin ngamna chu an lawmna tizualtu a ni. 


Thu zawmtu, thupek dawngtu leh mi thu thua awma khawsa nih 
zawng an duh bik lo. 

DAWT SAWI 


Daw heh tak fa neih duh an awm lo ve. Mahse, nu leh 
pa tam tak chuan an fate dawt sawi an zirtir thin. An faten 
thudik an sawi changin an hau va, an hrawk leh hrep thin. 


Hruaia : Luaii hi naupang te si, thu a awih lo va, ka huat 
zawng tak a ni. Ka thu a hnial leh vaih chuan ka 
vel hrep ang. 

Hruaia nu : I ti ang lo em mai. Naute chungah rilru tha lo an 
pu ngai lo. 

Hruaia : Vawi khatmah ka thu a la awih lo va, ka la vel 


ngei ngei ang. 

Hruaia nu : Eng ti tiha chutiangte ka kianga i sawi ngam le! 
Chutiang thu ka kianga i sawi leh zawngin ka ...hrep 
ang che...” 


Hruaia hian a nu kiangah a rilru dik tak a sawi chhuak a. 
A nu erawh chuan a hrethiam lo va, a lo hrawk hrep mai a. 
Hruaia a vau bet der mai. Eng nge a rah? 


Hruaia chuan a nu kiangah a rilru dik tak a sawi ngam loh 
phah a. A rilru ni chiah lo, dawt thu - a nu hriatthiam tur a dap 
tan a. A nu hauh pumpelh nan dawt a sawi phah ta der mai! 


Thudik a nu kianga a sawiin a nuin a hau va, sawi tawh 
lo turin a vau bet rawi nen. Hruaia tan a ngaihna a. awm lo. 
Rinawm tura i duh takzet chuan i huatzawng mah ni se thudik an 
sawiin hauin vau bet sub. Thil awmzia sawipuiin kawng tha 
kawhhmuh thin ang che. 


An dik lohna i hmuhin thiam loh chantir nan dawpin 
chhimbudawi suh. A nihna tak, dik tak an sawi ngam loh 
phah ang a. Dawt sawina kawng i dapsak a ni mai. Thil 
awmzia hrilha kawng thaa kaihhruai a tul a ni zawk. 

A pa naupang lem leisak a tichhe palh a. An hriat chhuah 

a hlauin a thukru a. Mahse, a pain a tichhia tih a hmuchhuak 

ta hlauh mai a- 

Dawlipa : Khawiah nge i naupang lem? 

Dawli : Khawiah emaw a awm ang. 

Dawlipa : I khalh ka hmuh lohna a rei tawh a ni. 

Dawli : A awmna ka hre bik tawh lo. 

Dawlipa : Zawng hmu rawh. Ka hmu duh a ni. 

Dawli : Mi'nanrua ni ang. 

Dawlipa : Idaw heh leh lutuk em mai! | tichhia a nih kha. 
Thukru bo angin engtizia nge 1 insawi thlak rawk? 
Ka hmu vek. Ka thil huat zawng ber chu dawi 
sawi a ni. Mi daw heh tluka huat ka nei lo. 


Dawli hian that phah tak maw? Dawt an sawia daw heh 
anga ngala hauh hi an haw em em thin. An sual vang ni lovin an 
hlauh vangin thudik an sawi ngam lo fo. A pa hian a hauh hrep 
a hlau a. Chuvang chuan thudik a sawi ngam lo mai a ni. 


Vehthlem a, dawpa chhimbudawi vak vak ai hian an rilru 
dam dan leh an thatpui dan kawng zawnga enkawl a hlu zawk. 
A hnuaia tawngkamte hi hman ni se Dawli hian a that phah nget 
ang - 

“I naupang lem chhia ka hmu a.” 

“A tlo lo hle mai a.” 

“A man tam nen, a tihzia loh hle mai.” 

“Tichhiat palh chang pawh a awm, 

Mahse, fimkhur zawka enkawl a tul a ni...” 


- Dawli tan chuan a thindamthlak hle ang. A tihsual leh a 
dik lohna pawh a pa kianga sawi ngam a ni tih a hrechhuak 

ang a. Pehhela dawt sawi a tul lo tih pawh a hmu fiah ngei ang. 
Harsatna neih hunah pawh a pa kianga engkim sawi ngamna 
rilru a put phah ang a. A bungrua uluk zawka enkawl tur a 
nihzia pawh a hria ang a, a fimkhur phah ngei ang. 


RUK RUK 


Mi thil an ruk chuan rukhmang anga puh a tul lo. Rukhmang 
anga inngaia a sual hlen phei chuan a pawi em em a ni. 


“Rukhmangpa.” 
“I va han sual tak em!” 


“Eng vanga ru nge 1 nih?” 


“Rukruk hi ka huat zawng tak ani...” tiin rukhmang, 
misual...an nih thu sawi duah hluah lem suh. An ruk chhan 
leh an sual chhante zawta dawp dawp tur a ni lo. An sualzia 
leh ruk that lohzia thiam taka sawi teh chiam pawh a tul 
hek lo. 


“Izungbun khaita ani lo. A neitu pe leh rawh” ti mai 
rawh. A ruk tih hre chungin dawpin chhath buai lem suh. I iptea 
1 pawisa dah a ruk pawhin heti hian ti la, a sawt hle ang - 


“Ka iptea 1 pawisa lak kha mi pe leh rawh.” 


A la ngei tih hre chungin a lak leh lak loh te, a sualzia leh 
a thiltih dang dang sawi a ngai lem lo. A pawisa tawk lo'a nih 
chuan na/ring deuh zawkin sawi nawn mai la, a pawisak khawpin 
sawi rawh. 

“I pawisa mamawh thu min hrilh lo chu pawi ka ti khawp 


a 29 


mal 
“Pawisa i mamawh chuan tha takin kan kiangah sawi thin 
ang che.” 

Heng tawngkamte hian an thiam lohzia a hai lang a. An 
tih dik loh chu an nu leh an pate an harsatna an hrilh lo kha a 
ni tih an hriatchhuah phah a. An insiam that phah a ni. An 
pawisa lak an hmang zo hman tawh a nih chuan thil awmzia 
sawipui a tul. An lak zat kha an mamawh i pek thin atanga 
rulhtir dan kawng dapsak a ngai a ni. Ni khatah cheng hnih i pek 
thin chuan cheng khatah i tlak hniamtir ang a. An lak zah chiah 
chu an rulh leh vek thlengin hriatpui ang che. An thiltih tha lo leh 
dik lo kha i huatzia sawi lang la, pawi i tihzia hrilh ang che. 
Naupang thenkhat chuan an nu leh pate'n an ngaihsak tawk lo, 
an hmangaih tawk lo nia ngaiin a rukin thil an ti a. Chu chu 
ngaihsaka ngaihpawimawh an duhna lantir nan a ni. 


THIAN SIAM DAN 


Duhthusamah chuan naupang zakzum deuh hian naupang 
kawlhrawng deuh kawm se a tha. An mamawh an inphuhruk 
tawn theih avangin a tangkai. Engpawhnise, an thian duhzawng 
kawmtir hi a hlu. An kawm atana tha lo leh an tel lohna tur pawl 
thliar felsak a tul. An tana tha lo laka vengin an thatna tur 
kawng dapsak a ngai. 


AN BIAK BUAI CHE CHUAN 


Midang hmaah mualpho takin khapin hrawk lem suh. 
naupang hian hmangchang an hre tawk lo va, mi nena inbiak 
laklawh laia lo inrawlh ve sek an ching hle a ni. 


“I ninawm teh sek. A hun lovah min be buai teh sek 
suh.” He tawngkam hian naupang a siam tha lo. Mi kianga 
tihmualpho hi naupang tan a zahthlak a, mualphothlak tak a ni. 
An rilru a nat phah bawk. 

"Kan sawi zo phawt ang e. Kan sawi zawhah aw...” 
Hau mai lovin nghak rih tura hrilh a tawk. Inbiak zawh veleh 
“Engtin nge ni kha?” tiin naupang chu ngaihsak la, an lawm 
khawp ang. A hmasa tur leh a hnuhnung tur te, ngaihpawimawh 
tur leh mi dang ngaihchan dante an zir phah sawt ang a; an that 
phah sawt mai ang. 


RANNUNG HLAUH 


Naupang hian rannung an ngainain chhaih an ching khawp 
mai. A chang chuan rannung zai ngai thiam lovin an chhaih lu 
deuh a. Zawhte leh uitein an bei let a, hlau leh thlabarin an tap 
chiam thin. 

Anmahni mawhpuha dem mai lovin anmahni tithlabartu 
ngei kha a rang thei ang bera kawm neltir leh a tha. An hlauhna 
tihreh nghal loh chu an dam chhunga an rilru dawih phahna hial 
a ni thei. 

Naupang barakhaih vak te, sawi thaihte hi pawi tak a 
ni. An dawih phah a, an rilruin a chhiat phah bawk. A zirtir 
tha lo tak avangin naupang sawi thaih leh barakhaih hi chu 
sim tlak a ni. 


UNAU INITSIKNA 


Thuthlung Hlui Bua tua/thahna lang hmasa ber chu Kaina n 
a unaupa Abela a that ta mai kha a ni. An thilpek chungah 
Pathianin a unaupa duhsak zawka ngaiin a that ta mai niin a lang. 
Esauva leh Jakoba chungchangah unau inngeih lohna leh 
inhriatthiam lohna kan hmu bawk. Josefa pawh a unaute'n an 
thik a, thah mai duhna khawp thinlung puin an huat rawn ani. 

Nu leh pate chuan angkhat veka hmangaiha duhsaka 
inngaihna nei mah se naupang chuan vuina tur apui an ngah cm 
em tho. Hmangaih bik, duhsak bik...ngiatin buaina an chawk 
chhuak chamchi thin. 


Fa pahnihna 1 neih hunah fimkhur hle ang che. Nausen 
chauh ngaihsak a, hmangaih bika ngajin a u zawk chuan a huat 
phah mai thei che a. A nau chunga tuanin a nau a huat phah hial 
thei a ni. 

Siama-te unau pawh an buaipuiawm khawp mai. “Ka nau 


chauh in buaipui a. Kei chu engmah min pe ve lo.” tiin thinrim 
teuh chungin a nu kiangah a sawi chhuak nghe nghe a ni. 


A nau pian champha lawm ni a ni a. Mi zawng zawngin 
a nau an ngaihsak a. Thilpek tam tak nen an rawn en a. A u thin 
arim a, a lungawi ta lo a ni. 


A sualzia leh a thikthu chhiatzia te...sawia hau tur a ni Jo. 
I hmangaihzia leh i ngaihsakzia pawh sawi a tul lo. Thilpek a 
dawn tamzia leh a nau aia a nihlawhzia sawi a tul map lo. 


“Thilpek tam tak dawn 1 duh ve ti rawh. 


I pian champha a lo thlen ve hunah 1 dawng teuh mai 


23 


ang. 

A rilru a hmuhsak a, a dinhmun hriatpuia thi) 
awmzia a sawipui vangin Siama rilru pawh a hlim sawit 
a. A pian champha thlen hlan a nghahhlelh phah sawit 
nghe nghe a ni. 

Thirsakawr chunga a chuang lai an thlir thap a. Mahse, 
Kunga chuan en pawh a en ve duh lo. Kil khatah lunghnur zetin 
a thu a, a thin a rim em em a ni. 


Auathik a ni. Zalen taka thirsakawr chunga a chuan 
avangin a thinrim. Engtia tih chi nge ni ta ang le? 

“I len hunah chuan i u ang hian thirsakawr khalhin i la tlan 
ve par par dawn a nia.” 


Len ve hlan a nghakhlel ang a, a phur phah sawt mai ang. 
An upat dan azirin chanvo leh mawhphurhna pek a ni a. Hei hi 
naupang chuan an hrethiam lem lo. Thil kalhmang sawipui a, hrilh 
an mamawh a ni. Hriatthiamna hi hmanraw tangkai ber a ni. 

“I nau hi I duh Io ti rawh.” 

“A chungah i thinrim ti rawh.” 

“Awm lo tawp se I duh ti rawh.” 

“Nangmah mala awm i duh ti rawh.” 

An unaute chunga an thinrima rilru tha lo an put chuan an 
rilru sawipui mai tur. 

“I lungawi loh chuan min hrilh zel ang che aw.” 

“I thin a rim chuan ka kiangah sawi zel ang che aw.” 


Heng tawngkamte hi hrem leh sawisel ai zawngin naupang 
tan a thlanawm fe a ni. 


I bula an awm chuan ngaihsak la, hmangaihna chu thu mai 
ni lovin chetziain lantir ang che. 

Lala 1 kuah reng laia Liani 1 buaipui chhen zawngin Lala 
rilru a na ang. Kuah hle hle la, titipuiin kawm hlim rawh. I pawm 
lai chu rilru thlamuang taka awm turin ngaihsak thin ang che. 
Pawm leh puak ngawt hian an mamawh a phuhruk lo tih hriain 
i nau awm lai chu i rilru leh i thinlung pe ang che. 


NGAIHDAN 


Naupang hian ngaihdan fel lo, dik lo, tha lo tak mai an nei 
fo. Nu leh pate tan chuan hau mai lovin tanpui dan kawng dap 
a ngai thin. 


Pula 
Puia pa 
Puia 
Puia pa 


Puia 
Puia pa 
Puia 
Puia pa 
Puia 
Puia pa 
Puia 


Puia pa : 


Puia 


Puia pa : 


Puia 


Puta pa : 


Nungchang siamna 5] 


: Ka mawl tak tak ani. 
: I mawl lo. 
: Ka mawl a ni. 


: I mawl lo. In sikulah pawh a ti tha pawl i nih kha 


in zirtirtu pawhin fing a tih hle che kha. 


: Engtin nge i hriat? 

: Min hrilh alawm. 

: Ka awih lo. Mawi mi tihzia pawh a sawi fo 

: A fiam mai mai che ani ang. 

: Ka mawlzia chu result atang pawhin a chiang em! 
: Zir nasat deuh a tul a ni mai alawm. 

: Ka zir nasat pawhin a sawt chuang lo. Ka thluakin 


a tlin ve lo alawm. 
I finzia chu ka hria alawm. 


: Kei pawhin ka fin lohzia chu ka har bik lo 


(a insum zo ngang lo va) | mawl miah lo. 


: Ka mawi chiang em!! 


(A Ama aia ringin, thinrim teuh mai hian) | maw! 
hlawl lo, mawi leh lutuk che huan . 


An ngaihdan hi dik lova puha thlaktir mai theih a ni lo 


fo. An ngaihdan chu nghet takin an pawm a, sawisel leh a dik 
lohzia hrilh pawhin an tang ve tlat thin. 


Thanga 


Thanga pa : 


Thanga 


: Ka mawl a ni. 
(la thutak zet maiin) Mawlin i inngai tak tak a 
maw? Fel hlein i inngai lo maw? 


: Ngai lo. 


Thanga pa : Chuti, i rilru a hrehawm hle thin ang maw? 

Thanga 
Thanga pa 


Thanga pa 


Thanga pa 


Thanga pa 
Thanga pa 


Thanga pa 

: Aw. 
: In sikulah pawh rilru buaina i ngah hle ang maw. 


Tlin loh palh te i hlau ang ti rawh. Tha lo taka tih 
hlauhnate i nei thin ang ti rawh. In hotuten an koh 
che pawhin i rilru a buai ru thin ang maw. An 
zawhna i hriat pawhin i chhang fumfe hlei thei lo 
thin ang ti rawh. Engmah sawi lova ngawih mai 
maite pawh i ching thin ang ti rawh. I chhanna a 
dik loh palh tumin i thianten an nuih che a ni lo 
maw?... (Heng zinga a eng ber emaw hi a dik 
chuan a sawi chhuak mai ang). 


: Ka ngaih ve dan chuan naupang fel tak i ni a. 


Mahse, ka ngaih loh ang takin nang chu 1 inngai 
a lo ni (a pa thusawi chuan inrinhlelhna a 
nethtir mai thei. A ngaihdan dik tawk lo awma 
hriama nelin sawi zawm pawh a thlahlel tan 
mai thet). “Ka pa meuh pawhin tela mi ngaih 
zawngin ka inngaih dan hi a fel tawk Jo a ni awm 
mang tak e aw,” tiin ngaihdan a nei mai thei. 


: Ka vanduai thei em alawm. 

: Vanduai thinin 1 inngai tak meuh maw? 

: Inngai thin teh reng mai. 

: In infiam chang pawhin vanduai mai hlauhna neiin 


chak lo zawk nih hial hlauhna i net thin ang ti rawh. 


: Chutiang chuan alawm ka ngaih thin. 
: Sikulah pawh i thiam viau ni chuan Zirtirtuin engmah 


an zawh loh che i ring thin ang ti rawh. 


: A dik chiah. 
: Homeworki tih loh chang phei chuan zirtirtuin a 


zawt ngei chea ringin i hlauthawng thin ang ti rawh. 

Thanga : Teh reng mai. 

Thanga pa : Sawi tur dang tam tak pawh i hria ang ti rawh. 

Thanga : Teh meuh mai... (a sawi feuh mai ang). 

Thanga pa : Vanneihna leh vanduaina chungchanga i ngaihdan 
hriat hi ka chak khawp mai. Vanduaina leh vanneihna 
anga 1 ngaih thil engpawh lo thleng se min hrilh zel 
ang che aw...Kan sawi dun thin dawn nia. 

Hei hian ngaihdan a sawhsawntir phah nghal lo mai 

thei. Thil awmzia erawh chu a ngaihtuah phah ang a, a 

hmuh chian phah ngei ang. Amah hrethiama ngaina tak 

nu leh pa a neih vanga a vanneihzia pawh a hmuchhuak 
ngei ang. 

An ngarhdan sawipul la, I ngaihdan sawipui bawi 
rawh. An ngaihdan dik lohzia te, an inngaihdan dik 


lohzia leh...thil dang dang chu sawipui a tul lo An 
duh hek lo. 


An ngaihdan chu dik lo pawh ni se a dik lohzia hrilhin 
simtir tum lem suh. Tan an khawh tlat ang a, an sawh nghet tulh 
tulh mai ang. An ngaihdan chu an ngaihdan a ni a. I ngaihdan 
chu i ngaihdan a ni. Sawi dun mai ula, ngaihdan tha hmuchhuakin 
a ngaihdan chu a la sawhsawn mal ang. 


KA LAWM E 


“Ka lawm e ti rawh” 
“Ka nu, ka lawm e” 


Naupang nungchang siam tha turin thupek leh zirtir a 
tawk lo. Midang entawnin nun dan an zir ber. Lawmthu sawi 
nachang hre tura i duh takzet chuan lawmthu sawi nachang hre 
phawt mai rawh. 

Thil an pek che leh an tihsak chein lawmthu hrilh la. Miin 
thil an pek che emaw an tihsak che emaw pawhin lawmthu sawi 
thin ang che. 


I chezia, 1 tawngkam leh i awmdan tinreng kha naupangin 
an entawn a. Naupang siam tha turin thahnem i ngai tak meuh 
anih chuan insiam tha phawt mai rawh. 

Lawmthu sawi nachang 1 hriat zawngin zirtir ngal lovin 
lawmthu sawi nachang an hre mai ang. Nangma lam men hmasa 
phawt mai rawh. 


THATCHHIAT 


Taima tura i duh takzet zawngin thatchhiat zirtir suh. Thinrim 
chunga hna an thawh phal lo la, an hnathawk lai hauin hrawk 
hek suh. Mihring sum hlu chu taihmak a ni a, thatchhiat zirtir hi 
thil pawi tak a ni. 

Nu leh pa tam tak chuan an fate hna thawk turin thinrim 
khawpin an hrawk fo mai. An hnathawk tui lai thinrim 
khawpa sawisel lah an sim mawh hek lo. 


Thinrim chunga hna thawh chu a hahthlak a, thatchhiat 
phah a awl thin. Rilru na chung leh thinrim chunga hna i thawhtir 
fo chuan thatchhiat i zirtir a ni der mai! Hnathawh chakna a bo 
phah a, tuina loh phurna a bo phah a. Thatchhiatna a thlen thin. 


—000— 


Thasaa piang kan awm Io va, 
Kathhruaina afanga puitling kan ni. 


BUNG SAWMNA 


SIKUL LAM 


Tu leh fate hi upate lallukhum an ni a, 
fanaute ropuina chu an pate hi an ni. 
Thufingte 17:6 


AN SIKUL KAL TUR 


“I pen 1 theihnghilh leh pek. I va 
han hathawt tehlul em! 

Chhunah I chaw pai el theihnghilh 
lo hram ang che aw. 

Mang 1 va han ti ang tak em! 


Rilru nuam lo leh thinrim chunga sikul an kai chuan an 
zirlai an ngaihtuah tha thei lo. Sikul kal a nawm loh phah a. 
zirnaa an tuina hial pawhin a tuar thei. 

Hlim taka kal turin thlah liam la, sikul kai nuam an tih phah 
ang a, an zirlai an tuipui leh zual thei ang. 


SIKUL ATANGA AN LO HAWNIN 


Ngaihsakin ngaihven la. An zirlai leh Homework an neih 
leh neih lohte zawt thin ang che. Sikul lama lawmna leh harsatna 
an neihte sawipui fo an mamawh. 

Lawmman an dawn phei chuan chawimawi thiam a ngai 
a. Lawmpuia ngaihsak a tul a ni. An resu/t pawh a chhia emaw 
a tha emaw enpui a, sawipui fo a tul. 

An sikul kai i ngaihsaka an zirna i tuipui chuan nuam an 
tih phah ang a, an tui chhawm mai ang. Nu leh pate hian an 
ngaihven a, thahnem an ngaihpui ngei tih an hriat chuan hma an 
sawn phah thin. 


SIKUL CHHUAHSAN AN 
TUM CHUAN 


Nawr luiha hauh mai tur an ni lo. A chhan dapin kawng 
tha zawn atul ani zawk. 

An zirtirtu pakhatin a hau na deuh a ni mai thet. 

A thianten an sawisa thin a ni mai thei. 

An zirlai a thiam ve lo a ni mai thet. 

An zirlai zingah thiam loh bik a nel a ni mai thei. 

A chhan hmuhchhuah tumin kawm la, a tul phei chuan an 
zirtirtute berawnin kawng dap thin ang che. 


SIKUL REPORT 


An tichhia emaw an titha emaw hriatthiam an mamawh. 


“Science subject hi chu a har tih ka hria. Hriat chian a 
ngai a. Tih sual palh a awl a. Mahse, i tlin tawk a ni a. 
In exam leh hunah zawng hma i sawn ka ring.” 


A zir thatchhiatzi te, a inthlahdahzia te, a thiam lohziate 
sawiin a dem lo. A tul hek lo. A ring tawk a, a tlin tawk a ni tih 
a sawi lang a. An exam huna tha zawka a tih a ring ngam bawk. 
A pa rin ang ngeia hmasawn tumna pawh a neh phah hial a ni. 

ZIRTIRTU SAWISEL AN CHING 


“Kan zirtirtuin min hau, ka thiante zingah mi a tiin min 
khak...” 


“Engati nge taima lehzuala i zir mai loh? Zirtirtute chu 
an dik lo ngai lo. I thiam lo chhiava a nih chu. Kei pawhin 
ka thiam lo khawp mai che.” A nu chhanna hi naupang tan 
chuan a namen lo tak meuh ani. An zirtirtu chunga a thinrim 
mai bakah a nu chungah a thinrim khawp ang. 


“I thiante zinga a hau che chu a dik lo a nih chu. In zirtirtu 
chu a tho sual palh a ni mai thei. Zirtirtute pawh hian tih awm 
loh tih palh chang an nei ve thin a. I rilru a nat hle ka ring 
Mahse, tuar na lutuk lem suh.” 


“I thin a rim hle ang ti rawh? Theih ni se na taka khawih 
sawk duhna rilru hial i put ka ring. Zahthlak 1 ti hle ang maw...” 


A rilru sawipui a, thil awmdan sawipui hi a tawk hle a ni. 
An zirtirtu hian midang hmaah a timualpho hi a dik lo. An Zirtirtu 
ni lovin an zirtirtu thiltih dik lo kha sawipui a tul a. Rilru dam 
taka awm tura hnem a mamawh a ni. 


LEHKHABU THA 


Lehkhabu tha leh tangkai leisak a, chhiartir an mamawh 
A duhzawng ngawt chhiar lo va, an tana tha leh tangkai 
ngaina thei turin sum leh pai pawh sen huam a tul thin. 


An tui zawng ngawt buaipui mah se an thatpui si lo. 
An tana tha hre lo mah se nang chuan i hria a; i ngaihsak 
a tul a ni. Naupan laia lehkhabu chhiar ngainat nachang an 
hriat chuan an dam chhungin lehkhabu chhiar an ngainat 
phah thin. 

HOMEWORK 


«] va han nikhua lo tak em! Ka buaizia hi i hre lawm ni? 
Nanga homework buaipui hman ka nih loh hi! Thiam pawh 
ka thiam ve lo...” 


Thiam mah la an homework chu i tihsak tur a ni lo. 
Ngaihsak a, tuipui a tul. Harsatna an neih chuan tanpui 
tur a ni a. An bula awm pawh hi naupang thlamuanna a ni a. 
Thiam lo pawh ni la, i tanpui thei tho. Lehkha thiam lem lo 
mah ni la, i duhsak tak meuh chuan inzirna khua a la tlai lo. 
Naupang tanpuina khawp zir leh chu thil harsa a ni lem lo. 


Homework hian anmahnia lehkha zir thei turin a tanpui, nu 
leh pate'n ngaihsak em em tur. An bulah nu leh pate an awm 
chuan nuam ti takin an zir theih phah a. Penci/hmuam chunga 
lehkha zir tui hle an awm a, thutthleng ti buk chunga zir tha riau 
an awm a. Lu hiat chunga zir tui thei phian an awm bawk a. 


An lehkha zir latin nungchang tha zirtir phet tum suh. A 
hun lo. Tha taka an zir theih nan sawisel leh tih thinrim pumpelh 
a hlu. In lama an zirlai i tuipui chuan sikul lamah pawh nghawng 
a nel thin. An zirlai ngai pawimawh la, an ngai pawimawh ve mai 
ang. Tuipui la, an tui phah mai dawn a ni. 


NGAIHSAK AN MAMAWH 


Nu leh pa tam tak chu eizawnna lamah an buai lutuk a. 
Khawtlang pawimawhah leh Kohhran thilah an inhmang nasa 
lutuk a. An fate ngaihsak hman lo khawpin an buai phili fo mai. 
An thahnemngaihna leh an inpekna te, an taihmakna leh an 
phurnate phei chu a hlu tak meuh a ni. Mahse...Pathiana an 
rochan, hlu tak mai hlut hman lo khawpa an khawbaw erawh 
chu a pawi thin. 

Nu leh pa zawng zawng hian an fate tha takin enkawl chu 
ni se khawvel hian a hmel mawina a thup phal lo vang. Tha taka 
lehkha zira thiam thei tura an duh teh lul nen; an ngaihthahin an 
hlamchhiah lu deuh fo mai. 


An Zirlai i tuipui a, ngaihsak nachang i hriat zawngin an 
zirlai tuiputin an ngaihsak phah thin. An sikul kal tur chu an 
mamawh buaipuiin ken tur tulte sawipuiin tanpui ching la. Sikul 
tlai lo tura chaw eitir nachang hria a, hlim taka i thlah liam 
zawngin nuam a tiphawt ang. 


Sikul banah nilenga a hun hman dante sawiputin a hmabak 
thilte sawipui ching la, an sikul chanchin te, an zirlai te, an Aome- 
work te...sawipui nachang 1 hriat zawngin 1 ngaihtuahawm lo ve 


An uniform te, an zirlaibu te leh sikul lama an mamawh 
thil a hun taka buaipui i chin zawngin dem rual 1 ni lo 
Ngaihsak an ngiat a, ngaihsak an phu a ni. Ngaihsak 
nachang i hriat phawt chuan an mamawh i phuhruk a ni 
der mai! 


—000- 


BUNG SAWMPAKHATNA 


THIL PAWIMAWH DANGTE 


An taksa chea insawizawi an mamawh a, naupang tan 
chuan infiam hi hna tha a ni. An harhvan phah a, an tisa a mam 
phah a, an chak phahin thil tam tak an zir phah thin. A 
pawimawhzia leh a tangkaizia hre chungin hreng tawngkamte hi 
pumpelh hram ang che - 


I intibal ang e. 

Pindan chhung tibal suh. 
I intipalh ang e 

I ninawm teh sek... 


Intibal khawpa an infiam remti la, pindan chhung tibal 
khawpa an infiam phal la; hmuhnawm ti takin thlir thin ang che. 
Thawmhnaw fai leh pindan fai aiin fate thatna ngaihhlut nachang 
hriat a tul. Puitling tan intihhlimna ni mah se naupang tan chuan 
hna a ni thung. Infiamna tha ngaihtuahsak la, hna tha i thawhtir 
ani mai. 

An pawi khawih tur vengin thil tha lo laka ven erawh chu 
nu leh pate mawh a ni. Midang nena an mfiam hian nun dan an 
zir a. Thil sual tih loh phahna a ni bawk. Thu tlukna siam an zir 
phah a, thil kalhmang zirin an hriat phah thin. Inrin ngamna te, 
midang ngaihpawimawh nachang hriatna te, hmasawnna te...a 
nih vang hian hlutpui thiam a tul tak meuh ani. 
ching fel tura thlahthlam mai lovin an rilru lak pen dan kawng 

dap thuai thin ang che Pawna hruai chhuakin pangpar mawi 
takte enpui la, an buaina theihnghilhin hlim takin an khawsak leh 
theih phah a. Theitui sem leh sweet pekte pawh an buaina 
theihnghilha hlim taka an inkawm a. an infiam chhunzawm leh 
theih phah thin avangin zawngchhangtlak tak a ni. 


ENTAWN AN CHING 


Nu leh pate hnathawk lai bawh buai khawpin an thiltih 
ang tih ve phet an tum thin. An thiam leh thiam loh te. a tul leh 
tul lohte lah ngaihtuah nachang an hre hek lo. An ninawmin an 
ngelawm phian a ni. 


Ka tih ang apiang ti ve sek suh. 
Ka kalna apiangah mi zui chhen suh. 
Engmah ti mumal thei lo khawpin mi zar sek suh. 


tiin hauva hrawk a awl hle a. Mahse, a tha lo. An uh theih 
tawk dapin hmanrua pawh ngaihtuahsak thin ang che. 
Tichuan, an nu leh pate tih ang ti theia inngaiin an hlim ang 
a. Anmahni ngeia ti ve theia inngalin an induh sawi ang a, 
hmasawnna kawng i dapsak a lo ni reng mal. 


Inzir an mamawh. Anmahni ngeia tih neih hi 
hmasawnna a ni a. Inrintawkna an neih phah a. 
Mahnia thiltih nachang an hriat phah, an thatpui thin. 
I mit phei zawng an tlung kher lo pawh a ni thei e, | 
hna an tibahlah pawh a ni mai thei. Mahse, i fate 
thatna tur a ni miau. 


AN DILCHHUT 


Zawhna khirhkhan tak tak an zawt sek thin. An zawh 
ngai zawh nawn an ching hle. “Ninawm. Thil ho te te inzawh 

inzawh mai. Tul pawh a tul lo. Nanga hriat ve chi ani lo...” tiin 
nu leh pa tam tak chuan an khap bet thin. 


Fing leh fel taka sei lian tura i duh chuan an zawhna tha takin 
chhang dun ang che “Kapa, hei hi khawia mi nge?” an tih pawhin 
“Uicho, mawngkuaa ka chum chhuah,” tiin namnul mai suh. 

Thil chik turin fuih la. Thil kalhmang hre turin zirtir la. An 
hriat loh zawt thin tur chein hrilh thin ang che I ngaiha ho tak 
leh nep tak pawh an tan chuan a nep lo. Hriathiamna nen, 
dawhthei takin an rilru sawipui thin ang che. 


RAN VULH 


Naupang hian rannung an ngaina em em thin. Thianah an 
mamawh bawk. Duh bik leh ngainat bik an nei a, kawm atan an 
mamawh a ni. Rannung vulh an ngena i remtih chuan a enkawl 
hnaah mawh i phur tih hria ang che. 


Rannung i enkawl dan te, rannung i duat dan te, rannung 
chunga 1 rilru puthmang te...chu naupangin an zir a, fimkhur 
a tul tak meuh a ni. Rannung chunga kan rilru puthmang hi 
mahni mihringpuite chunga kan rilru puthmang a ni fo mai. 
Chuvangin ran in vulh chuan a tha zawnga naupang zirtir thei 
turin fimkhur a tul hle a ni. 


KHUMLAIZAWL TITI 


Kelchawngi thawnthu te, Zawlpala thawnthu te... hi 
khumlaizawl titi atanga tun thlenga inhlanchhawn theih a lo ni. 
Thawnthu leh thu chhia leh tha tam tak mai hi khumlaizawi titi 
atangin naupangin an zir thin. 

Zan knaw thim an hlau a, hlauh apui an ngah thei em em 
a ni. Nute nghenga khuma an mut hian an thla a muang a. Mut 

hmunahte chuan an rilru an sawi chhuak thin. An thil hlauh te. 
an duhthusam te, an rilru kaptu leh an thil veite an nute an hrilh 
a. An dinhmun hria a, thlamuan a, tanpui a tul. 


Pi pute angin thawnthu hrilh lo pawh ni se, Kr7stan nu leh 
pa zawng zawng hian khumlaizawlah an fate Pathian Thu hrilh 
nachang hria chu ni se chawplehchilhin a rah kan seng ngei ang. 
He lehkhabu chhiartu chauh tal pawh hian khumlaizawlah an fale 
Pathian Thu hrilh se zawng Mizoram hian hma a va sawn nasa 
dawn tehlul em! 


NU LEH PA AN INTHENIN 


Naupangin an tuar ber. Belh zawk tur an dap a, Lamtang 
siam tumin nu leh pate an buai ve bawk a. Tichuan inbumna, 
intihderna, dik lo taka thil tihte chuan a umzul a, naupangin an 
chhiat phah thin. Pathian hminga i chhechham bawhchhiat pawisa 
lo pawh ni la, i fate i hmangaiha an thatna i duh vang tal pawhin 
inthen pumpelh hram a tha. 


NUPA LUNGRUAL 


“Sawi tam leh tlang rela kan hlawh sa, 
Nang leh kei chu indi bang tawh lo vang aw. 
Siar lungrualah 1 chang dun ang. ` 


A chhe zawnga lungrual phei zawng a tul lo. A tha hek 
lo. Fate tha taka enkawl tur chuan nupaa lungrual a ngai, pakhat 
a khirh em em laia pakhat a zuamawm hle zawngin naupangin 
lamtang siamin suahsual rawng an bawi) phah thin. 


Naupang hmuha insual te, inhauh te... pumpelh hram tur. 
Lungawi lohna neih chang pawhin naupang hriat lohah sawi dun 

a, chin fel hram tur. Thununna kawngah leh zirtirna kawngah 
lungrual a hlu. 


Nupa chu Kohhran khatah awm hram a tha. Po//acs leh thil 
dangah pawh pawi khata awmdun a tul. I nupui i duata i pawisak 
dan te, 1 pasal 1 duhsaka 1 ngaihsak dan te... kha naupangin an zir 
a. In nupa nun khan namen lovin nun dan a zirtir thin. 


MITTHI AN AWMIN 


Hrethiam lo turah ruat thlarawk suh. Tha tak leh dik takin 
hrilh la, a hrethiam mai ang. “A zin lawk ani, a lo haw leh thuai 
ang,” tiin dawtin fel lo takin thlamuan tum miah suh. 


A thi a, vanrama in inhmuh leh tur thute hrilh mai zawk 
ang che. Naupang hian thil an hrethiam lo tura ngalin fel lo takin 
dawt hrilh a awi viau. Mahse, 1 rin ai daihin thil an hrethiam. 


KHAIKHIN CHING SUH 


“Lala han hnufum em emzia hi. A awm chut chut reng 
mai. Thla 15 zet a ni ta a, kal pawh a la kal ve thei lo. Mi ting 
lo em zawng a ni lo ang chu. Kan thenawm naute chu thla 12 
mi lek pawh an kal theiin an fel teh asin. Lala hi zawng 
ngaihtuahawm ka tih zawng tak a ni.” 


Mahni fa duhlai sawisel hrep te, an fel lohna lai sawia 
midang aia nep ang hiala sawite hi naupangin an thatpui lo. An 
nih anga hriatthiam a, an thatna leh felna hmuhsaka fak zir a tul 
tak meuh a ni. 


“Keini fa ve hi zawng...a chu ti: a kha ti...” tiin uanah tak 
kan nei a, mahni fate sitin mj zingah kan sawisel fo mai. Miz0 
nuho titi ngaihthlak chang hi chuan mite fa aia nep, sitawm, fel 
lo...tak nei vek niin an ngaih theih rum rum thin. 

“Lala hi ka ngama tak tak a ni. A awm hle hle a, a dangdar 
ve riau a ni. Zawi zawiin hma a sawn a. A hun takah chuan a la 
kal ve mai ang. Min ngaina thiam a, ka chhawnchhaih changte 
pawhin hlim tak maiin min lawm let ve a. A ngainatawm tak tak 
ani,” tiin an thatna hmuhsaka fak thiam a hlu. Kal thei Jawk lo 
pawh ni se, a ha a to hma ve tlat. 


“I nau i Huk lo leh lutuk em mar” 

“I u angin fel takin awm ve ta che” 

“Mi nau pawh i tluk lo ve” 

An tlin lohna sawi langin midang aia nepa ngatin fuih lem suh 
Midang nen khaikhin lo la, an thatna leh fak an phu lai chu lak mai 
thin ang che. I tan a tha ang a, naupang tan a tha bawk any. 


INNEL A HLU 


Innelna hi inhriatthiamna rah a ni. An rilrua an vei thil 
engpawh sawi se, i huat zawng a nih pawhin hauin sawiselin 
khap suh. An thinrim thu te, an rilru nat dan te, an vui thu 
te...chu zalen taka i kianga sawi thei turin hrethiam la. An harsatna 
leh hlimna leh lawmna zawng zawng pawh sawipuiin hriatthiampui 
thin ang che. 


An rilru zawng zawng i kianga an sawi remti la. Zalen 
taka an sawi theih nan hrethiam la. Anmahni ni lovin thil dik lo 
leh tha lo kha ngaimawh ching la. Thil dik lo leh tha lo sawipuiin 
insiam that dan kawng dappui ching ang che. An hlimna leh 
lawmna pawh sawipui thei khawpa innel a tul. 


| I ngaihsak a, i hmangaih a, hriatthiamna nena an thu leh 
hla i dawnsawn phawt chuan in innel thei ngei ang. Innelna rah 
rah chu hlimna leh lawmna te, inhmangaihna leh inngainatna te... 
a m a, hlu tak a ni. 

Taksa khawiha indeh hi rilru leh taksa tan a tul. 
Inhmangaihna, induhsakna leh inpawisakna lantirna a ni. 
Nausen puak reng mai hi sim a, pawma chhawnchhaih 
nachang hriat a tul. 


Nausen thla 22 mi damdawi ina an dah chu thla 
nga mi anga rit, thla sawm mi anga sang a ni a. A la 
vak thei lo va, miin an hnaih chuan a lo inthiarfihlim 
thuai thin. 


Mithiamin an chhui a, taksa lamah hrisel lohna a nei 
lo va, arilru lama harsatna avanga buai a ni reng mai! 
Nu pakhatin ni tin darkar nga vel duat takin a enkawl a, 
nurse leh damdawi ina thawkhoin an pawmin an 
chhawnchhaih thin a. An pawm a, an fiam a, an ngaihsak 
em em a. Thla hnih hnuah chuan mi Zinga awm nuam a ti 
a, a hriat loh pawh a nel thei ta hial a. A vak thei a, a 
bana vawn chuan a kal thei ta hial a A taksa a ritin a 
thang nasa em em ta bawk. 


Howard-a chu in lian pui, pindan 14 zeta tamah a nu leh 
a paten an enkawl a. An awmna in a fal a, midang nen an 
inpawh lo va. Chu bakah a nu leh a paten an duat lovin an 
ngaihsak tha lo hle a ni. 


A puitlin tak hnu chuan a nupui leh a fate pawh khawiha 
deh a duh meuh lo. Zirtirtu hna a thawk a, naupang a nel lo va, 
naupang nel pawh a duh hek lo. A thawhpuite zinga awm nuam 
a ti lo va, mi zinga khawsak hlimawmzia a hre pha lo. 


—000— 
Zirtima dika naupang kaihhruai hi Khawivel tan 
hna hmasa ber te zinga mi a ni. 


BUNG SAWMPAHNIHNA 


SEK EDUCATION 


Psychologist hmingthang tak, Sigmund-Freud-a chuan 
mihring rilru hi hmun zaa sawmriat emaw zet chu mipat 
hmeichhiatna hian a thunun ni hialin a sawi. Kan nun dan leh kan 
khawsak dante hi mipat hmeichhiatna hian namen lovin a thunun 
a lo ni. 


Brchiss rama chengte chu Brchissians an ni a. An 
chhehvel mel sangkhat biala hnam dang awm chu an that 
mang barh a ni. Mipa leh hmeichhia chuan hmaithinghawng 
ang deuh hi an vuah fur mai a. An kapkar chu chik takin bih 
pawh ni la, mipa leh hmeichhia thlei hran rual an ni lo. 


Mipa chuan an hmaiah kekawr an ha far mai a ni ber, 
Hmeichhia pawhin an hmaiah pawnfen zu feng teh tlat a! Mipa 
serh chu a hnar sei pui mai chu a ni a, hmeichhe serh lah chu 
a hnar kua zu ni tlat a! 


Hmaithinghawng ang mai chu an naupan lai atangin an 
vuah far a. Inkeusak chu suala ngaiin an ngai haw em em a ni. 
Naupang pawh mi hmai hlimsak lo turin an khap nghe nghe a. 


Naupang erawh chuan pha/ loh chu tih an chak ve tlat 
thung thin. An nu leh pate khapna pawisa lova midang hmai 
keusak chang pawh an nei fo nghe nghe a. 


Mipa chuan hnar seipui an neih avangin hmeichhia ala 
chungnunga inngaihna an nei a. Hmeichhia pawhin hnar an neih 

loh vanga insitna an nei thung a. Mipa hnar sei pui chu an itin 
an awt ru hle thin. 


Nu leh pate lahin “chu 4, i kha ti... leh vaih chuan I hnar 
(serh) ka hlehsak ang che... ”tiin an fate an sawi thaih fo mai 
a. Hmeichhia chuan an sual vanga an hnar hlehsaka ngaiin 
mipa aia nepa inngaihna an neih phah hial nghe nghe thin. 


Brchissians chanchina thil dangdai tak chu mi tê an awmpui 
chungchang a ni leh a. Brchissians chu lian pui pui an ni a, fit kua 
zeta sang an ni. An hmeichhiate phei chu an hleitlingin an hmel 
a tha em em a ni. In tinin mi té an awmpui a. 


Mi te chuan hna an thawk ve lo. In neitu nu nen nilengin 
inah an awm a. An duat em em a ni. In neitu pa ber chu ram 
lamah hna thawkin a chhuak thin a. Tlaiah in lamah a haw leh 
chauh thin. 

In neitu pa a lo haw meuh chuan nu berin a lo ngaihsak 
a. Mi te pawh hre chang lovin an nupa chuan an inlawm a. Mi 
te chuan hrilhhai takin a lo thlir a. Nilenga nu ber nena hlim taka 
an inkawm thin avangin tlai lama hrilhhai tak maia a khawsa ziah 
mai chu a tuar na em em a. Pa ber ram chhuak chu lo haw leh 
tawh lo se a duh a, a huat phah thin. Tlai lama pa ber hawn hun 
te, a hmel hmuhte chu a tan chuan rilru natna lian tak a tling hial 
a ni. 


Chaw ei khamah mi tê chu an muttir mai a. Thenkhat 
chuan pindan hranah an muttir a, thenkhat erawh chuan an 
khumah an muttir ve mai a. Mi tê chuan an nupa inchhaih leh 
inkhalte chu a hmu a, an thawm te pawh a hria a. A thikin a 
rilru a na em em thin. 


A rilru chu na teh mah se a sawi chhuak ngam si lo. An 
thenawma mite lah a hrilh ngam hek lo. A rilru a nat dante sawi 
chhuak se, in neitute'n an hriat hlauh chuan an hnawtchhuak 

emaw an hrem emaw a ni dawn a. Chuvangin a rilru na chu a 
tuar tlawk tlawk thin. 


Mi tê chu zanah rilru buaiin a mu fo thin a. A chang phei 
chuan a mutna pindan atangin a tho 4 chu in neitute mutna lam 
panin a kal hial nghe nghe thin a ni. Mahse, in neitute chuan a 
rilru an hmuhpui lo. A thawh At chungchangah pawh a chhan an 
hre hek lo. 


Brchiss1ans nen chuan inkungkathna kan nei hran lo. Kan 
laina hnai a ni lo va, kan inhmelhriat na hek lo. Mahse...inanna 
lai zawng kan ngah tak meuh a ni. In tinah mi lian leh mi tê kan 
awm ve vek mai. Mi lian chu nu leh pate an ni a, mi té erawh 
chu naupang an ni. 


Nu leh pate hian naupang rilru hmuhsak a tul a, an nilru natna 
leh an buainate pawh pumpelh hram tum a tha ngawt mai. Naupang 
ngaihsak lo khawpa nupa inbuaipui te, naupang hmuha thikawm 
taka inchhaiha inkhalh te...pawh hi chintawk neih a tul thin. 


NGAIHDAN 


Mipat hmeichhiatna kawnga tih tur leh tih loh tur inhnih hi 
Sex Education nia ngai kan tam mai. A dik famkim lo. Nu leh 
pate ngaihdan hi naupang inzirna hlawk tak a ni. Nu leh paten 
mipat hmeichhiatna kawngah ngaihdan fel lo an neih chuan an 
fate chu thu tha tak tak hrilh thin mah se a sawtsawhlawt hlei 
thei thin lo. 


RAPAWM AN TI 


“Ka nu khawi atangin nge i pum chhunga nausen kha a 
lo chhuah dawn?” 


“I zahpuiawm leh lutuk. Chutiang nute an zawt ngai lo." 

Naupang chuan hriat duhin nu leh pate an zawt thin. 
Khap ngawt pawh ni la, midangin fel lo takin an hrilh tho 
dawn. Sawi ngam lovin rapawm ti mah la, ngaihdan dik lo tak 
an neih phah hialna khawpin an thian leh an rual ute'n an hrilh 
hun a awm tho thin. 


Mihring lem ziak la. Naupang awmna kawhhmuhin thla 
kua an nih hnua nute kap kara an serh atanga nausen a pian 
chhuah dan hrilh mai rawh. “Mi zawng zawng hi chutiang anga 
piang chhuak thin chu kan ni,” tih pawh hrilh a remchang hle a 
ni. A lem ziaka tha taka i hrilh phawt chuan hmuhnawm ti takin 
a thlir dauh dauh ang a, ngaihnawm ti takin a ngaithla ngei ang. 


KUM 4 AN NIH CHUAN 


Mipat hmeichhiatna lamah an fing var ve tawh. Mipa leh 
hmeichhia pawh an rilruin an thliar thiam tawh a. 


“Ka nu, Lalin ka neih ang hi a nei ve lo” 
(A serh khawih chungin a kawk a) 


“I zahpuiawm leh lutuk. Khatiangin i zahmawh khawih 
suh.” 


Rilru tha lo leh ngaihdan bawlhhlawh an pu lo. Thil 
awmzia hriat an tum zawk a ni. Nu leh pate’n khap an ching 
hi a tha lo. 


“Kha kha mipa leh hmeichhe danglamna a nih kha. Mipa 
zawng zawngin í neih ang kha an nei vek a. Hmeichhia 
zawng zawngin Lali neih ang kha an nei vek a ni.” 


Lala hi a dilchhut a ni ngawt lo. Hriatchian a duh a ni 
zawk. Nu leh pate hian ngaihdan tenawm tak an neih vangin 
an zawhna an chhang tha ngam thin lo. Anmahni ang maia 
ngaihdan bawlhhlawh neia ngaiin an khap thlarawk thin. 

Thil nihphung leh thil kalhmang tha taka chhang chunga 
sawipui a tula. An zawhnate hi tha taka chhang pahin kawng 
tha kawhhmuhin naupang an kaihhruai theih thin. An naupan laia 
thil an hriatthiam chuan an puitlin thlengin ngaihdan dik an neih 
phah thin a lo ni. 


HMEICHHE NAUPANG ZAWNG 
ZAWNGIN AN BUAIPUI 


“Ka nu, bual inah puana thisen kai ka hmu. Engtizia nge ni?” 


“Ten pawh i ten chai lawm ni. I Homework tha takin ti 
hle hle la a nih chu...” 


A fanu zawhna reng reng a chhansak lo. Pehhelin thil 
dangah a pakai san daih a ni. Hlauthawng tak leh manganga 
a thil hmuh a buaipui laia ngaihsak lova a zawhna chhan loh 
chu a pawi hle a ni. 


“Hmeichhia zawng zawng hian kum 12/14 an nihin thla tn 
thi an nel thin a. Chu chu nula ni ther tura an hmasawnna 
ani. Thla tinin an taksaa thil tangkai lo leh an thisen chhia 
kha a lo chhuak a. Tichuan, thla tin puitling turin an taksa 
a insiam a ni. Awm nawm loh phah nan an Amang ve fo 
thin. Mahse, a hlauhawm Io. Her hi chu mi zawng zawng 
chunga thleng, thil kalphung ve reng a ni. 


Tleirawlin thi a neih hian a thla a bar a, an mangang ru hle 
thin. Awm nawm lohna khawp a nih phei chuan an rilru a buai 
hle nghe nghe a ni. Chuvangin, thil kalphung a nih dan leh 
hlauhawm a nih loh dante hrilha an zawhna tha taka chhan hram 
a tul. 

“Than thi” kan tih hi a fuh khawp mai. Hmeichhia hian an 
pum hnuai lamah nau paina tur an nei a. An taksa chu nau pal 

thei turin a inpuahchah thin. Naupai theihna turin an pum ehhunga 
thil bawlhhlawh leh tul lo chu a tla a. Nau pai hma zawng chu 
thla tin thi an nei a. Nau an hrin hnuin thla tin thi an nei leh bawk. 
He thil hi fate hrilh a tangkai khawp mai. 


NU LEH PATEN AN CHHANG NGAM LO 


“Ka nu engtin nge nausen a Io insiam?” 


Nu leh pate hahdam taka khuma muin an inpawl a, mipa 
chi chu hmeichhe lamah lutin hmeichhe chi nen a inpawlh a. 
Mipa chi leh hmeichhe chi atang chuan nau chu pum chhungah 
a lo insiam thin. Mi dang hriat loh hlanah rilru lama inthiam lohna 
nei lovin, ngaihdan tenawm leh bawlhhlawh nei lova tha taka 
hrilh a ngai a ni. 


AN ZAHMAWH INKHAWIHSAK AN CHING 


An zahmawh inkhawihsak lova nu leh pate hnena an hriat 
duh chu zawt thin tura hrilh an mamawh. An taksa peng hrang 
hrangte an chik em em a. Thawmhnaw inphelhsak an ching thin. 
Thil tha lo tak ching lo turin i fate chu thil kalhmang leh nihphung 
hrilhin zirtir thin ang che. 


ZAHMAWH SAWISAK AN CHING 


Naupang zawng zawng hian zahmawh sawisak an ching a 
ni ber mai. Nu leh pate’n an hmuh chuan an hrethiam thei lo. 
Naupang lahin inthiam lohna neiin an rilru a inthlahrun phah a. 
Thenkhat phei chuan an dam chhungin an chhiatpui thin. 


An zahmawh sawisa lo tura i duh tak meuh chuan 
infiamna lam ngaihtuahsak la. Lehkhabu chhiar tur 

ngaihtuahsak la. Thian kawma thil tihho leh hnathawhna lamah 
pawh an theih tawk dapsak thin ang che An tih tha lo leh dik 
lo hmuha hauh leh hrawk aiin kawng dang dapsaka an tih loh 
tur ti lo thei tura an buaina kawng dapsak a hlawk zawk 


Naupang te te, ka (Isua) hnenah han kaltir ula, hnar suh 
u. Pathian ram chu hetiang mite ta ani si a. 


—000- 


BUNG SAWMPATHUMNA 


TLEIRAWL KHAWVEL 


Tha taka awm tura zirtir laiin an awmmawh a. Tha 
anga ngaih an hua a. Tha anga lan an duh hek lo. Mi sual 
nih an duh lo va, mi sual anga ngaih an duh hek lo. Fak an 
lawm lo va, sawisel an ngai haw hle a. An awm herh tak 
meuh ani. 


Anmahni duhdana khawsak mawlh an thlahlel a. An 
chunga thuneitu an do ran a, an pawisa lo lui fo nghe nghe 
a ni. An dinhmun hriatthiampui an ngiat a, an dinhmun dik 
tak hriatsak erawh chu an hlau hlum dawn a. 


An rilru a buai ang takin an tawngkam chhuak a chibuh 
nuai a. An thusawi awmzia hriat a harsa. Engmah phei zawng 
an la ni lo nain an duhtui pherh erh a. Thil an chik em em a ni. 
Ngaihmawh apui an ngah a, an phunchiarin an thin a chhe em 
em a ni. Thinrimna tur an zawng a, an thinrim reng a ni ber mai. 


“Thinglubula Zawng dan” ang maiin a ngaihna hre lawi 
lovin rilru mangang leh buaiin an awm a. Naupang an ni tawh lo 
va, puitling lah an la ni rih si lo. 


Naupang anga biak te, 

Naupang enkawla enkawi te, 

Naupang anga ngah fe... 
an haw em em a, an thin a rim phah hial thin. An inngai puitling 
ve a. Mahse, miin puitlingah an la ngai hlei lo va. Hei tak hi an 
ngaimawha an haw em em a ni. Anmahnia khawsak an duh a, 

intodelh an duh a. Mahse, midang rinchhanin an la khawsa ang 
Jawi si a. An dinhmun hi a lai tak meuh ani. 


Hringnun derthawnzia an lungkham a. Dam chhung hun 
retheihthlakzia ngaihtuahin an chi-ai a. Thihna rapawm takte 
chuan a barakhaih a, Lungngaiin an rum thin. Heng an buaina 
hi mahni chauh buaina emaw tiin mite hriat mawlh an hlau a. 
An rilru a mangang a, an thla a muang hlawl lo. 


“Eng mi nge ka nih?” tiin an inzawt chamchi a. Darthlalanga 
an inen changte chuan “Tu nge ka nih?” tim an rilru a buai a. An 
awmdan tura duhdan fumfe nei lawi lovin duh loh dan erawh chu 
an nei thung a. Rual ban phak loh mawih an hlau a. Engmah lo 
mai nih an hlau a. An nihna tur buaipuiin an dinhmun tur an dap 
ruai thin. 

In lamah an nu leh pate'n an thu thua awm tura an zirtir 
latin khawtlangah anmahniah tih tur tam tak a awm thin a. Nu 
leh pate'n an mamawh an phuhruk thin a. Mahse, khawtlanga 
inelna leh thil tih tur tam tak chu anmahni ngeiin an tih a tul thung 
thin. Khawtlangah lah mawhphurhna pek ni mah se dinhmun leh 
nihna pek an ni rih si lo. “Eng mi nge ka nih?” “Tu nge ka nih?” 
tim an rilru a mangang em em thin. 


Mi neinung leh challang deuh fate chuan khawtlangah 
dinhmun tha an nei thuai a. Mi zah an kai a, ngaih pawimawh 
an hlawh a. Mahse, mi naran tan chuan beih ngial a ngai thung. 
Khawtlanga an dinhmun tur an buaipuina lamah in lam an 
thlahthlam phah a. An nu leh pate nen an inhmuhmawh phah 
lawi si a. Engmah lo anga an lan loh nan leh mite hriat thama an 
awm nana suahsual rawngbawl tate hial pawh an awm thin. 


In lamah an nu leh pate laka inlak hran an tum a, an nu 
leh an pate thu hnialin an awmmawh a, Nu leh pate lahin thlahthlam 
mai an remti si lo. Independence Movement 'laia buai thin 

angin chhungkua a buai thin ani ber e. Tleirawlte khawvel chu 
indona khawvel a ni a, a buaiin a buaithlak tak meuh a ni. 


Fuih a sawtsawhlawt lo va, 
Zilh a sawt hek Io. 

Hauh a hun lova, 

Sawisel lah a tangkai hek Io. 


Indo laiin thu tha leh induhsaknain kawngro a su lo. 
Inhriatthiamna chauh hi hmanraw awmchhun a ni. Tleirawlho 
leh nu leh pate mamawh chu inhriatthiamna hi a ni. An 
mamawh ve ve a, an mamawh dan lah a thuhmun. 


TLEIRAWL LEH NU LEH PATE 


Fela nu 


Fela (14) 


Saimami nu 


Saimami (18) : 


:Fela hlimna leh thlamuanna tur hi ka 


lungkham tak meuh ani. 


: Ka nu zet zawng ka kham hluah hluah mai. Ka 


hlimna leh ka thlamuanna tur a sawi zozaite 
hian mi ti lungngai a, ka nun a tihreawm vek 
mai. A mi buaipuina hian mi ti khaw lo zo vek 
a ni ber mai... 


: Ka fanu neihchhun a ni a, a kianga awm ka 


thlakhlelh tehlul nen, ina awm hman lovin 
a leng chhuak reng mai a. Retheihthlak ka 
va ti teh reng em! 

Ka nu hi ninawm ka va ti phiangsen em! Ka 
kham hluah hluah mai. A kianga awm renga a 
duh dan ang veka mi awmtir a tum a. A hmuh 
phak lova ka awm changte lahin khawbaw zo 
ta vekah mi ngai a. Zalen thei deuh turin min 
thlahthlam ve deuh se ka va ti tehlul em! 


Zothlaa pa 


Zothlaa (16) 


Ma-Engi nu 


Ma-Engi (17) 


Rinawma nu 


Rinawma (15) : 


Muanpuia nu 


Muanpuia (14) 

: A hlawhtlinna tur a nih phawt chuan theihtawp 


chhuah ka inhuam a. A hlawhchham mawih hi 
ka hlau ani... 


: Hlawhtling tura mi fuihna zozaite hi ninawm ka 


va han ti tak em! Ka hlawhchham a hlauh thu 
a sawi tam lutuk hian min ti hlauthawngin min 
tikhawlo zo vek mai... 


: Ma-Engi hrisel lohzia leh derdep em emyia tak 


hi chu aw. Manganthlak ka va ti tak em! 


: Ka nu min buaiput dan hi khamawm ka va ti 


lulai em! Eng emaw hlekah doctora rawn sek 
a. Insawisel hlek ila damdawi mi pe thuai a. A 
hriat phakah khuh hlek ila mi buaipui chuk a 
Fimkhur tur leh inenkawi tha turin mi fuih ang 
sek a. Ka kham hluah hluah a ni. 


: A thiante nena intihhlimnaa a kal tur thlahin, 


“Hlim takin aw. Tha takin an awm a ni 
ngai...” ka ti hman chauh a. “Ka awm dan 
tur nanga sawi a tul lo.” bak hlukin mi han 
chhang a. Tawng thaa thlah ngam pawhin a 
khawsa lo. Duhsak theih pawh a ni lo. A 
hmelma angah mi ngai ni berin a lang... 
Ka nu lah hi naupang chhe chen mi chei a. 
Ka awm dan tur rel phet a tum a, ka huatzawng 
tak a ni. 


: Muanpuia awmdan hi ka hrethiam hlawi lo. 


Engmah sawipui theih a ni hek lo. Biak 
lahin min chhang duh hek lo. Ka mang a va 
han ti ang tehlul em! 


: Ka nu kiangah chuan engmah ka sawi duh lo. 


Eng emaw hlek sawi ila min sermon khum 

ngheng zel a. A khamin ka kham hluah hluah 
mai. 


An fate duhdan pawisak nachang hre lovin nu leh pa tam 
tak chuan an duhdan anga an fate enkawl an ching. An duhdan 
ngawt an atchilh a, an fate dinhmun erawh chu an hmuhpui lo va, 
hmuhpui lah an tum hek lo. An duhthusam ang phei zawngin an 
awm bik miah lo. Mahse, an duhdan anga an fate an awm loh 
chuan an hrethiam lo va, an ngaimawh tak meuh a ni. 


A tha ber te, 

A dik ber te, 

A fel ber te, 

A mawi ber te, 

A thianghlim ber te, 


an fate lakah an beisei a. Hriatthiamna reng reng nei lo ang maiin 
an hauva, an vua a, an hrem thin. An tih sual chang ran ni awm 
tak maiin thil nep tham takah pawh an hrawk hrep thin. An 
tihsual apianga hauh hrep aiin an tih that apiang fak hian naupang 
a Siam tha zawk. 


“Leng suh” tim khap beh an ching pherh erh a. “Hauh 
bur” ni ringawt tur zawngin naupangin ina awm an peih bik 
lo. Leng lo tura i duh tak zet zawngin nuam ti taka ina awm theih 
dan kawng dap a tul a ni zawk. 


I fate chu 1 hmangaih a, i duhsak tak meuh mai. Tumahin 
an hai hek lo. An thatna tur mawlh i ngaihtuah a, i buaipui tak 
meuh a ni. I ngaihsan awm e. An zalenna leh an duhdante zah 
a, ngaih pawimawh i thiam chuan hma an sawn ang a, in tha 
tlang ngei ang. 

Zima tha leh sum leh paia an intodelhna kawng i dap 
taimak ang tluk bawkin rilru tha leh puitling pu thei turin 
taimak chhuah thin ang che. Thil dang zawng zawng aiin 

anmahni zawk kha an hlu a, ngaih pawimawh tur lo ni. An 
zalenna humhalh la, venhim hna erawh thlahdah lovin thawk 
thung ang che. 


RING NGAM RAWH 


Khumi : Engati nge kawr thar min lei ve loh? Ka 
thiante chuan tha tak tak an nei vek a. Kan 
thenawmte nau thawmhnaw thatziate saw | 
hmu lawm ni? Ka pa hlawh zo zaite hi eng 
atan nge 1 hman? 

Khuminu  : Chutiangte engtia sawi ngam nge maw i nih chat. 
I sawi phak pakhatmah a awm lo. | zak chai 
lawm ni... 


A fuh lo. Khumi rilru na a dam phah lo va, Khumi tan 
insiamthat dan kawng lah a awm hek lo. An thin a rim phah 
a, an inhuat phah a, an inngeih loh phah zawk. Chuvangin 
a hnuaia mi ang hi chhanna tha niin a rinawm - 


“An pa hlawh kan hmanna zawng zawngte ka hrilh 
a. A thla hlawh lut leh thla tina kan mamawh thil lei 
dante ka hrilh a. Ka chhutpui a. Mawhphurhna ka 
pe a. Ka ring ngam a. Kan hmanralna zawng zawng 
pawh ka chhinchhiahtir thlap a, s/ku/ lama a pawisa 
hman zah te, chawhmeh man leh buhfai man te, thi] 
dang dangte pawh chu amah ngeiin chhinchhiahin a 
hre ta a.” 


“Tun thla chu ka thawmhnaw man awm theiin ka ring lo. 
December thlaah chuan kan lei theiin ka ring...” tiin thil kalhmang 
hriain awmze neiin a ruahman fel thei ngei ang.” 

“Ka hrethiam hlawl lo. A fela thu a awih theih thin nen, a 
nungchang han danglam tak em em dan hi mak ka va ti 
tehlul em! A thin lah chu a rim reng mai lehnghal a. Ka hauh 
lahin min pawisakna chhete pawh a nei lo va. A chang phei 
chuan min chhang let ve a. Pawisak a nei hlawl lo a ni ber 
mai. Englai pawhin a lungawi lo ni berin ka hria.” 


A sawi ang hian a hrethiam hlawi lo. A fa ang main a buai 


a, a mang a ang tak meuh a ni. 


“Buaipui tehchiam a tul lo. Hrethiam mai la, a lo lian ve 
ta a ni e. A zawng azain buaipui lo la, i hmangaihzia leh 
1 ngaihsakzia erawh chu lantir fo thin ang che. Hetih hun 
Jai hi zawng ngaihthiam an tul a ni. Thu tha pawh an 
bengrawngah an khung tak tak thei lo. An hun tawng lai 
hi chu an la kalsan leh mai dawn a ni.” 


A sawi ang tak hian hriatthiam an mamawh a ni. A sawi 


angin hun tha zawng a la inher chhuak leh mai dawn a ni. An 
nu leh pate hian an khuahkhirh niin an ngai a, tul hlei lovah an 
inrawlh sek niin an ngal thin. Chuvangin, an dinhmun chu a nihna 
anga hriatpuia hriatthiamna a dawn hram hram a tul a ni. 


Hun 


TUN LAI TLEIRAWLHO HARSATNA 


: Pawn lama a tam thei ang bera khawsak an 
thlahlel. 


Inchema ` Thawmhnaw maksak leh dangdai an ngaina. 
An sam : Sam sawisak leh suasam an ching. 
Inthhimna : Nu leh pate nena intihhlimna hmuna kal an 


duh lo. 

Jawngkam : An thusawi awmzia hriat a harsa. 


Thian 


: An duhzawng leh an thurualpui theih kawm 
an duh. 


TLEIRAWL HUATZAWNG 


An awm loh hlana an thingrem chhunga lehkha an kawi 
chhiarsak te, an thiante nena an thusawi ngaththlak ruk te. an 
pindan chhunga an thil dah an awm loh hlana lo sawn danglam 
te...hi an ngaithei lo va, an haw em em a ni. 


NGAIHDAN CHUNGCHANGA HARSA1NA 


Buata 


Buata pa : 


Thana pa : 


: Ka pa, Biak Ina inkhawm ka duh tawh lo. Atthlak 


tak maiin tih tur leh tih loh tur ngawt an sawi a 
Inbumna mai mai niin ka hria. 

Engtitiha chung thilte ka kianga sawi ngam nge 
maw 1 nih le! Kan ina i awm chhung chuan kan 
duh dana awm mai turi nih i hre chai na nge? 


: Ka pa, Biak In-a inkhawm ka duh lo. A boruak ka 


duh loh zawng a ni. Kohhran hruaitute pawh hian an 
ti mai a. An sawi ang tak takin an nung bik lo. 


A dik khawp mai. Kei pawhin ka dem hran lo che. 
Thil awmdan leh thil kalphung hi ngaimawh chang 
pawh ka nei ve thin asin. Mahse, khawtlangah hian 
mawhphurhna kan nei a, mahni duh duha awm hi a 
rem thin lo. I puitlin hunah chuan i duh anga khawsak 
a la theih ang chu. Kan hnena i awm chhung hi 
chuan min hrethiam la, kan duhdan min tawmpui ka 
beisei. 

Khawtlang thil kalphung leh ngaihdan tam tak hi an buaipui 
a. A lem leh a dera thiltih tam takte an hriat hian an ngaimawh 
thin. An firin an duhtui em em a. Thil an chikin an kherkhiap tak 
meuh a ni. 


“Naupang buaipuiawm tak I ni. I sam han buaipui dan em 
em hi a lutuk a ni. I thawmhnaw hak duhzawng leh i thu 
han sawi dante hi huatthlala ka tihzawng tak a ni. Ka 
mang I va han ti ang lulai em!” 


“Nu leh pate thu pawisak loh hun a tawng ve ta a ni. 
Mi zawng zawngin hetiang hun hi an tawng theuh reng 
a. Thurawn a beisei chang chuan ka tanpui a. Ama 
thua khawsa turin ka hrethiam a. Mahse, ka hmangaiha 
ka duhsak em che avang hian theihtawpa tanputa 
enkawl hi zawng ka chak tak meuh meuh a ni. 


In sa angah inchan la, eng hmanrua nge i hman? I in sak 
chhungah chuan engte nge i dah? Eng ang taka mawiin nge i in 
sak chu i chei? Naupang chu i in sak an ni a. An rilru lamah thil 
tam tak 1 dah a. An ngaihdan leh an nungchang pawh nangma 
zar a ni deuh vek mai. I enkawl dan leh i kaihhruai dan azirin 
1 hlawhtlingin i hlawhchham dawn a lo ni. I hmaah malsawmna 
leh anchhia a awm a. I mawhphurhna a sang tak meuh a lo ni. 

BUNG SAWMPALINA 


RUIH THEIH THIL 


Drugs : Khawvel ram changkang zinga America rama 
tleirawlte tluka ruihtheih thil buaipui an awm lo. Manjuana atangin 
cocaine/heroine an ching chhunzawm nia chhui a ni. S/Arer bawm 
khat 1 zuk rala i lung leh chuap tana a pawi theih aia nasa daihin 
marijuana hip khat lekin pawi a khawih nasa zawk. Marijuana 
chu chuap tana a that loh bakah chi thlahna kawng te. thluak te, 
taksa chaknate hialin a chhiat phah thin. 


Zu hi drugs nena khaikhin ralah chuan a fakawm 
khawp mai. Zunah leh thlanah a chhuak leh thei a, 
taksain a chhiatpui nep zawk. Drugs erawh chu a tuiril ve 
lo va, thluakah leh taksa pengahte Aapta khat emaw a ala 
rel emaw a chambang a. Tichuan, taksain a awngrawp 
phah nghal thin a ni. Dawt sawi, mi bum leh rukruk chin 
phahna a nih vang ngawt pawh hian ruth theth thil hi a tha 
lo. Puitlingte meuh pawhin an chhiatpui khawpa hlauhawm 
chu tleirawl tan phei chuan a hlauhawm nasa lehzual em 
em ani. 


I fate chu ruih theih thil that lohzia hrilh rawh. “Ka duh 
lo, ” tia an thiante duhsakna hnar hmak turin zirtir ang che. An 
thiante'n an pek hun a awm mai thei. Chung hunah chuan 
chhuanlam siam a, thiam inchantir tum a, a that lohzia sawi 
a...tawng tuitam duah lova “Ka duh Io” ti chiaha chhanga hnar 
turin zirtir ang che. He tawngkam hi a tawk. Sawi teh duah hi 
a fel lo. 

Ruih theih thil laka venghim tur chuan tih tur tha 
dapsak thiam a ngai. Awm awl hman lova an buai chuan 
ruih theih thil an buapui hman lo va, an ngaihsak hman 
hek lo. An thawh tawk, an phak tawk, an tlin chin leh an 
tuina kawng dapa an kalna awm kawnga kal tirhi a hlu. 


Drugs an rui nia i rin chuan an awmdan atangin ngaihthat 
lohna i nei mai thei. I ringhlel a nih chuan dawpin chhaihbuai suh. 
Pehhel lovin tha takin be pawp nghal mai ang che. 

“Zan reha i awmdan hi i awmdan pangngai a ni lo. Drugs 

i rui a nih ka ring tlat mai. Drugsi rui a nih chuan tha takin 

min hrilh rawh. Hriat ka duh a, thinrimah ka la dawn lo...” 

A inpuan chuan thinrim lova hriatthiam a ngai. I rilru leh 
i ngaihdan erawh chu a nih ang takin hrilh mai rawh. I huat 
zawng leh i duh loh zawng tak a nihzia hrilh la, a thian kawm te, 
a len thinna te, a thiltih thinte pawh a theih anga tam hriat tumin 
ngaihvenin ngaihsak lehzual ang che. A sawt a, tangkai tak a ni. 

I tana tanpui ngaihna awm lo khawpa a tih nasat chuan mi 
thiam rawih mai tur. Drugs rui chu a hnuaia mi ang hian a chhui 
chhuah theih. 

“An thin a chhia” 

“An pawisa lo che” 

“An do ran che ani” 

“An be tha duh lo che” 

“An awm mai mai a, an Zawi em em” 

“An thian kawm thinte kawm lovin thian dang 
an kawm a. I Ariat mi pawh ni hlei lo an kawm 
thin.” 

An thiante awm lai ngeiin heng thute hi hrilh ang che : 


Ruih theih thil RS 


An nu leh an pate hnena drugs an tih thu leh tan lo la tura 
i ngen tur thu hrilh la. 


An zirtirtu leh an Headmaster hnena drugs an tih thu thlen 
1 tum dan sawi la. 


Sikul an kal loh leh an awm bo changa ngaihvena lo 
bengkhawn hle tur leh kawng tha lo dap tura i hrilh tur thu sawi 
bawk la. 


An pindana drugs a awm leh awm loh i en thin tur thu 
hrilh la, i ngaih pawimawhzia an hria ang a; kawng a inhawng 
chhawm ngel ang. 


Tleirawlin enghelh leh lungkham an neih a. An rilru lama 
tlakhniamna an nelih a. 


Insitna leh engmahlova inngaihna neta a beidawng 
zawnga thil an thlir chuan zu leh drugs an tih phah fo 
Chuvangin, “NAUPANG ENKAWL DAN” bu hmang 
hian sual lakah hum la, an kalna awm kawngah kaltir ang 
che. 


Zu : Khawvela sakhaw hrang hrangte hian an do a ni 
ber. Hinduism, Islam, Christianity, Buddhusim phei chuan sualah 
an ngai. Islam ngaihdan phei chuan zu rui mi chu vanrama para- 
dise-a kai ve lo tur hial an ni. 


Zu vangin khawvela sorkar lian leh ropui tak tak, ram 
ropui em emte hial pawh an tlu chhe thin. Roman Lalram 
ropui tak pawh zu vangin a tluchhia a. Mugha/ Lalram ropui 
tak pawhin zu a tluk chhiat phah hial a ni. Mi mal pawhin zu 
hi an thihpuiin an chhiatpui nasa em em ani. 


Kum 1923-ah khan America sorkar chuan an ram pum 
puia zu tih rem tumin beihpui an thlak a. Communist ram, 

China meuh pawhin ruih theih thil hi chu an ngaimawhin an do 
ani. India, British hnuaia a awm lai pawh khan Indian National 
Congress chuan zu tih rem tumin ram pumah beihpui an thlak 
chiam a. Morarji Desar-a Prime Minister a nih lai phei chuan 
ram pumah zu tih rem tumin an hel nuai chiam a ni. Tun thlengin 
India rama state tam zawkah chuan zu khapna dan siamin zu 
namen lova do ani. 


Lawma (17) : Sports-aan tih that lawmin an party a, a thiante 
zingah Zu ain ve a. 

Lawma nu : I zu in vawi khatna a ni a, ka thin a rim takzet 
a ni (a ngawi dat a...eng emaw hnuah a sawi 
zawm leh a). Lawma, fapa nei la, tun ang 
dinhmunah hian eng rilru nge i put ang? 

Lawma : Ka hre lo. 


Lawma nu : Trilru hriat ka duh a ni. I awmdanah hian ka 
rilru a na takzet a ni. Dik taka thiltih ka duh 
vangin 1 ngaihdan boat tha ka ti. I fapain zu in 
se tha 1 ti em? 

Lawma : Ti lovang. Party-naa zu in a nih chuan party- 
naah a tel ka khap ang. 


Lawmanu ` : I duh dan angin tun chinah chuan party-naah 
i tel tawh lo ang. Zu pawh 1 in leh tawh lo tur 
a ni. 


Tleirawlho hian zalenna ngawt an buaipuiin an thlahlel lo. 
Venhim leh enkawl an mamawh a, an duh a, an beisei bawk. 
An thiante laka ven an mamawh a. Khawtlang thil tha lo laka 
ven an ngai a. An duh loh thi] laka humhim an tul. Nu leh pate 
lakah venhimna leh enkawlna em an beisei a, an ngiat a, an 
phut bawk. 

Zu in that lohzia sawi a, i huatzawng a ni thi hrilh hnua 
a sim loh fo chuan Tape Recorder-in a zu rui tawng leh a 
thawm record la. A harh fim hunah, mi tumah an awm loh 
laun play ang che. Ngaithla dun ula, zahthlak a tiin insiam that 
tumna a neih phah mai thei. Pa pakhat pawhin he hmanraw 
hmang hian a fapa a siam tha. I fapain zu nghei phah lo pawh 
ni se. ruih buai tal chu a sim phah a rinawm. 


A zu rut tawngkam leh thawm i khungna cassette chu 
mawihnai takin tuam la, a chhungah he thu hi ziakin pe chhin teh. 


Ka fapa duhtak..., 


He cassettee hi ka lei a ni a, a chhunga thu erawh hi chu 
ka huatzawng tak a ni. Ka duh lohzawng hi tawngkaa hrilh che 
ajin nangmah chauhva i ngaihthlak tha zawkin ka ring a, ka pe 
che a ni. 


I huatzawng a nih ve ka ring. Ngun takin ngaithla la. 1 
huatzawng a nih chuan i duhzawngin thlak ang che. Tichuan. he 
cassette hi mi pe kir leh dawn nia... 


| thatna duhtu 


“Zu in suh “tiin khap mah la, a rukin a in thei tho. I duh 
loh thil tih chu ngam lo pawh ni se, a kianga awmin 1 veng 
reng thei lo va, i awm loh hlanah a duhdan angin thil tha a 
ti leh mai ang. 


I duhdan anga zu nghei a, tha taka awmtir tum suh. Zu 
nghei a, ruih theih thil dangte nghei a, tha taka awm chu a 
duh theih nan kawng dapin tanpui thin ang che. I duhdan ni 
lovin a duhdan zawkin kawng thaa kalin, thil tha ti zawk 
rawh se. Tichuan, a duhdana a nun avangin harsatna eng 
pawh lo thleng se, tanpui turin a sawm thuai ang che a; in tha 
tlang a ni mai. 


BUNG SAWMPANGANA 
TELEVISION 


Neil Postman, Professor of Coomunications at New York 
chuan, “Naupang leh puitling danglamna ber chu kan hriat ang 
an hre lo thin a. Television a awm tak hnu hian kan danglamna 
chu a bota ani,” tiin a sawi. Thatna tam tak nei mah se that 
lohna tam tak sawi tur a awm. 


University of North Carolina Child Development Center- 
ah chuan sikul kal lo naupang 20 chanchin a chhui a. Sawm ve 
vea thenin ni sawmpakhat chhung darkar inzah chiah T.V. an 
entir a. Tharum thawha inbeihna entute chuan pawisak an neih 
nep phah niin an hria a. Tharum thawha inbeihna tel lo entu mi 
sawmte nungchang chu a pangngai niin an hria. 


University of Illinois-a Psycholgist, Dr. Leonard Eron 
leh a thiante chuan kum 8 mi, 875 chanchin an chhui a. 
Kum sawm hnuah chung zinga 475 chu an chhui nawn leh 
a. Tleirawl sual, pawi khawih chingte chu nu leh pate hrem 
hlawh thang leh duat leh hmangaih hlawh tha lote niin an 
ngai. An nu leh pate aiin T.V.-in an nunah thu a sawi nasa 
zawk niin an hria. Tharum thawha inbeihna T.V. lama an 
en hnem vangin an nun a khawlo niin an hria. He thil hi 
Finland, Poland leh Austria rama an thil hmuhchhuah nen 
a inang a ni. ABC television pawhin naupang sual chanchin 
an chhui a, an mi chhui zinga zaa 22 chuan an sual dan chu 
TV atanga an zir a nih thu an puang ani. 

Dr. Jerame leh Dorothy Singer, Directors of Yale 
University’s Television Center chuan kum tam tak an beih hnuin 
TV-a tharum thawhna lam en ching naupang chuan insual leh 
mi tihbuai an hrat tih an hmuchhuak a. Columbus. Ohio-ah 
kum 14 mi, mipa naupang pakhatin a nau kum 1 I-a upa chu 
a awma kapin a kaphlum der a ni. A hma zana Dirty Harry 
film an en lema changin an jnkap niin an sawi. 


Naupang tana pawi lo thliar thiam a tul a, an duh zawng 
an duh hun huna en mai lova khuahkhirh deuh pawh a pawimawh 
hle. TV aia an hun khawh ralna tur ngaihtuah thiam a ngal. 
Lehkhabu chhiar te, infiam te, Radio leh Tape te, thian kawm 
leh kawng tha dapa buaipui a tul. 


-o00- 


BUNG SAWMPARUKNA 


DUHSAKNA 


Tun lai khawvel thang duang takah hian thil thar tam takin 
min tuam vel a. Inelna leh intlansiakna lah a hautak tak meuh a 
ni. Nu leh pa tam tak tan chuan a manganthlak tak meuh mai. 
Zima thaa zir chu a hautak a, mi tam takin kan tlin lo. 7V, 
Video...te lah chu mi tam tak tan chuan an hautak lutuk. Mahse, 
fate tan chuan rual kan awt a, kawng kan dap hram hram niin 
a lang. 


1 fate 1 hmangaiha i duhsak tak meuh chuan 1 duhsakna 
thil hlu tak mai an chhiatpui loh dan kawng dap hram ang che. 
TVleh Video in neih pawhin a en hun leh an en atana tha thliar 
fel la, an chhiat phah loh dan kawng dap hram rawh. Sum leh 
pai ngah pawh ni la, an hman tawk leh an enkawl thiam tawk 
bak chu i fate pek ching suh. I duhsakna thil hlu tak kha an 
chhiat phah loh nan fimkhur hle ang che. 


I duhsakna hautak em em ai khan senso tlem zawk, hlu 
zawk tam tak aawm asin. Rethei tan leh hausa tan pawh heng 
thil tê tham anga lang hi fate duhsakna atan chuan an hlu ber. An 
tlin tawk leh an phak tawk ngaihtuah phawt rawh. Pindan vawn 
fai, khum siam that, tukverh darthlalang nawh fai, pindan chhung 
phiah fai, chawhmeh lei leh siam, thawmhnaw suk... hi senso a 
tlem a, naupang tan a tangkaiin a hlu. 7Vleh Video te atin an 
that phah zawk fo mai. 


I fate 1 duhsakna sang ber chu mi puitling an nih hi ni se. 
Hlawhtlinna thuruk an man hi i duhsakna ni rawh se. Mi puitling 

an nih a, hlawhtlinna thuruk an man phawt chuan sum leh pai, 
dinhmun tha leh thiamna zawng zawng chu anmahni ngei inhai 
vurna a ni ang a. I buaipui ngai lovin anmahni ngeiin kawng an 
su kaw mai dawn a lo ni. I duhsakna thil tam tak ai khan i fate 
puitling thei tura enkawl kha a hlu zawk a. a tha zawk bawk. 
Senso a tlem a, mi zawng zawng tan thil tih theih a lo ni. 
Hlawhthnna thuruk Bu nen khan he lehkhabu hi tanpuitu duhawm 
tak a nih ngei a beiseiawm. 


Nu leh pate'n an fate enkawl hnaah harsatna an nei a, an 
fate’n harsatna an neih chuan heng mite hi khawvel hmun tina mi 
thiam, an rawih thinte chu an ni. Psychology M.A. (psychology) 
emaw psychology lama doctorate degree nei emaw an ni a. 
Psychotherapy. diagnostic testing leh research hmangin harsatna 
nei an pui thin. 


Psychiatrist-Physician (M.D.) an ni a. rilru lama buana 
nei tanpui thei tura a bika zir an ni. Psychotherapy. diagno- 
sis leh damdawi chawhin harsatna nei an pui thin. Psychi- 
atric social worker-M.S. W. degree nei an ni a. Psycho- 
therapy, interviewing (Intake) leh case history chhuun an 
tanpui ber. 


Clinic-ah chuan heng mi chi thumte hi an thawkho thin a. 
A mala thawk an awm bawk. Psychotherapy hi an hmang vek 
a. Psychologist chuan ‘test’ an hmang a. psychiatrist chuan 
damdawi an chawh a, psychiatric social worker chuan case 
history an buaipui a. Heng hi a bika an hman theuh, an intawm 
lem loh chu a ni. Heng mi thiam pathum bakah pawh hian mi 
thiam dang pawh an awm thei a. Mahse, a chunga mi chi thumte 
khi khawvel hmun tinah mi harsatna sut kianpui tura an hman lar 
bik an mi. 

NAUPANG ENKAWL DAN 


Nu leh pate u, inngathtuah chiang ru 
Lalpa malsawmna fanaute 
Enkawl danah Lalpa a lawm em? 


Inngathtuah chiang ru 
Fanaute hi Lalpa laka 
In rochan hlu berte kan ni. 


Inkhawm taimak te, Lalpa rawngbawi te, 
Zirtirin min kaihruai ula; 
In rochan hlu berte kan ni e. 


Naupang kan nihna nu leh pa'n in hria, 
Kan zir ber chu nu leh pa te, 
In awmdan kha kan zir reng asin. 

1. Children : How to manage them 
C. Northcote Parkinson 
M.K. Rustomyi 
A Pavri 


2. Between Parent and Child 
Dr. Haim G. Ginott 


3. Between Parent and Teenager 
Dr. Haim G. Ginott 


4. A layman's Guide to 
Psychiatry and Psycho-analysis 
Eric Berne M.D. 


5. Raising Good Children 
Dr. Thomas Lickona 


6. How to enjoy your Life and your Job 
Dale Carnegie 


7. Ym OK-You're OK 
Thomas A. Harris M.D. 


** Author’s Emperical Research. 


NAUPANG ENKAWL DAN 


“Fate Pathian kutah ka hlan” kan tih mai piah lamah 
hian nu leh paten hriat tur leh zir tur tam tak kan net: 
a ni uh he lehkhabu “Naupang Enkawl Dan' atang 
hian a lang a. Kemah ngei pawhin ka tih dik loh tam 
tak ka hmu chhuak a ni. Kan moral Uu chhe mek 
siam tha tur pawh hian naupang atanga tan a ngai a. 
Chuvangin, he lehkhabu hi nu leh pa zawng zawngin 
chhiar theuh thei ila a duhawm hlein ka hria. 


Upa K. Lalhmingliana 
General Secretary 
Central Kristian Thalai Pawł, 

Mizoram | 


“He Iehkhabu hian naupang thinlung khawi ngam 
turin a put dawn che a. Sawisel bo zawngin i enkawl 
phah lo a ni mai ther. Mahse. tha Iehzuala enkawi 
ther tura tanpuitu duhawm tak a ni ngei ang.” | 

